open-index/open-wikipedia-markdown huggingface dataset:
బొత్తం

బొత్తా లేదా గుండీ ఒక వస్త్రపు రెండు భాగాలను కలిపి ఉంచే ఒక వస్త్ర పరికరము. వస్త్రపు ఒక భాగానికి బొత్తా దారంతో దానికున్న రంధ్రాల గుండా కుట్టబడి ఉండగా, మరొక భాగానికి ఈ బొత్తా సరిగ్గా ఇమిడేంత రంధ్రము ఉంటుంది. ఈ రంధ్రాన్నే కాజా అంటారు. సాధారణంగా బొత్తా ప్లాస్టిక్ తో చేయబడి ఉంటుంది. నాలుగు రంధ్రాల బొత్తాలు వాడుకలో ఎక్కువగా ఉన్ననూ, రెండు/మూడు రంధ్రాల బొత్తాలు కూడా లభ్యము.

ప్లాస్టిక్ వే కాకుండా లోహంతో చేసిన బొత్తాలు కూడా ఉంటాయి. నొక్కుడు బొత్తాలకి కాజాలు ఉండవు. కాజా స్థానంలో మధ్యన ఎత్తు గల మరొక బొత్తా ఉంటుంది. అసలు బొత్తాకి మధ్యన రంధ్రం ఉంటుంది. ఈ రంధ్రం ఒక వైపుకే ఉంటుంది. రంధ్రమున్న బొత్తాని ఎత్తు ఉన్న బొత్తా పై నొక్కితే అది ఇమిడిపోతుంది. జీంస్ ప్యాంటు జిప్పు స్థానంలో (కాజాలు కలిగిన) లోహపు బొత్తాలని వినియోగిస్తారు. ఒకప్పుడు మర్మాయవాల భద్రత కై ప్యాంటుకి కూడా కాజాల బొత్తాలనే వినియోగించారు. తర్వాతి కాలంలో సౌకర్యార్థం జిప్పులే ప్రజాదరణ పొందాయి.

## బొత్తాల వినియోగం
* షర్టు - మధ్య భాగం, బటన్ డౌన్ కాలర్, సింగిల్ కఫ్ (డబల్ కఫ్ లకి కఫ్ లింకులు వాడతారు)
* ప్యాంటు, లాగు - నడుము భాగం (వీటి స్థానే కొండీలు కూడా వాడతారు), జిప్పు స్థానంలో
* కోటు మధ్యలో, ల్యాపెల్/కఫ్ ల పైన (ఇవి అలంకార ప్రాయమే, వీటినే ఫాల్స్ బటంస్ అంటారు)
* కుర్తా, పఠానీ, షేర్వానీలు
## మూలాలు


వర్గం:దుస్తులు
మ్యాండరిన్ కాలర్

మాండరిన్ కాలర్, స్టాండింగ్ కాలర్, బాండ్ కాలర్ లేదా చోకర్ కాలర్ అనేది చొక్కా పై చిన్నగా మడువగుండా ఉన్న స్టాండ్-అప్ కాలర్ శైలి. ఇది పదునుగా ఉండకుండా కాలరు కి షర్టుకి మధ్యన ఉండే రిబ్బను వంటి భాగం. చైనా లో మాండరిన్ బ్యూరోకాట్లు వాడబడుతుండడం వలన దీనిని  మ్యాండరిన్ కాలర్ అంటారు. దీనినే నెహ్రూ కాలర్ అని కూడా అంటారు. మెడ చుట్టూ తిరిగి గొంతు వద్ద మధ్యలో రెండు అంచులు కలుస్తాయి.

మాండరిన్ కాలర్ సరేఖీయంగా ఉండి దాని అంచులు రేఖీయంగా లేదా గుండ్రని పంచులు కలిగి ఉంటుంది. ఈ కాలర్ అంచుకు షర్టు ముందు భాగంవైపు కలుస్తాయి. 

## సంబంధిత నామకరణం
నెహ్రూ కాలర్ అని పిలువబడే ఇలాంటి శైలి నెహ్రూ జాకెట్ వంటి కొన్ని ఆధునిక భారతీయ పురుషుల దుస్తులలో కూడా కనిపిస్తుంది. (జవహర్‌లాల్ నెహ్రూ, భారత ప్రధాన మంత్రి 1947-1964, ఈ రకమైన కాలర్‌తో దుస్తులు ధరించేవారు.)

## మూలాలు

*

వర్గం:దుస్తులు
శోభనా భర్తియా

**శోభనా భర్తియా** (**Shobhana Bhartia** (జ: 1957) హిందుస్తాన్ టైమ్స్ గ్రూపు యొక్క ఎడిటోరియల్ డైరెక్టర్. ఈ పదవి ఈమెకు తండ్రి కృష్ణ కుమార్ బిర్లా తర్వాత వంశపారంపర్యంగా సంక్రమించింది. ఈమె తాతగారు స్థాపించిన బిర్లా ఇన్‍స్టిట్యూట్ ఆఫ్ టెక్నాలజీ, సైన్స్ సంస్థ ప్రొ-చాన్స్ లర్ గా కూడా ఈమెనే. ఈమె ప్రస్తుత ఎండీవర్ ఇండియా చైర్ పర్సన్. ఈమె అధికారంలోనున్న భారత జాతీయ కాంగ్రెసుకు చాలా సన్నిహితంగా పనిచేస్తూ 2006 - 2012 మధ్య రాజ్యసభకు నామినేట్ చేయబడింది.

## వ్యక్తిగత జీవితం
ఈమె తాత జి.డి.బిర్లా; తండ్రి కె.కె.బిర్లా. వీరు ముగ్గురు అక్కాచెల్లెల్లలో శోభనా చిన్నది.
ఈమె భర్త శ్యామ్ భర్తియా వ్యాపారవేత్త. వీరికి ఇద్దరు పిల్లలు.

## తొలి రోజులు
చిన్నతనం నుండి ఢిల్లీలోని హిందుస్తాన్ టైమ్స్ కార్యాలయానికి వెళ్లి, అందులోని వివిధ విభాగాల పనితీరు, యాజమాన్య పద్ధతులు, మార్కెటింగ్ అంశాలు తెలుసుకున్నారు. అప్పుడు వాషింగ్టన్ పోస్ట్ యజమాని క్యాథరిన్ గ్రాహమ్తో పరిచయం ఏర్పడి వాషింగ్టన్లో వారం రోజుల పాటు ఆ సంస్థ ఉద్యోగుల పనితీరు గమనించి; తిరిగివచ్చిన తర్వాత 1986లో హిందుస్తాన్ టైమ్స్ లో చేరారు.

## పత్రికా జీవితం
ఢిల్లీకి మాత్రమే పరిమితమైన పత్రికను అభివృద్ధిపథంలో నడిపించింది. ఆదివారం అనుబంధంలో బ్రంచ్ మ్యాగజైన్ ను తీసుకొనివచ్చింది. తర్వాత హెచ్ టీ నెక్స్ట్ ను ప్రారంభించింది. ఈ రెండూ యువ పాఠకుల్ని ఆకట్టుకోవడంతో పత్రికను ఉత్తర భారతదేశంలో ఆరు నగరాలకు విస్తరించారు.

2004లో పత్రికల్లో విదేశీ ప్రత్యక్ష పెట్టుబడులకు అనుమతి వచ్చినప్పుడు వీరి కంపెనీలో 20 శాతం వాటాను హెండర్సన్ గ్లోబల్ ఇన్‍వెస్టర్స్ కు ఇచ్చారు. దానితో పత్రికను ఆధునీకరించారు. ఆ తర్వాత పబ్లిక్ ఇష్యూ ప్రకటించి నిధులు సమీకరించారు. తర్వాత 2007లో మింట్, ఫీవర్ 104 ఎఫ్.ఎం. రేడియో ప్రారంభించారు.

ఈమెకు భారత ప్రభుత్వం పద్మశ్రీ పురస్కారాన్ని ప్రదానం చేసింది.

వర్గం:1957 జననాలు
వర్గం:రాజ్యసభ సభ్యులు
వర్గం:మహిళా రాజకీయ నాయకులు
వర్గం:పద్మశ్రీ పురస్కారం పొందిన మహిళలు
వర్గం:జీవిస్తున్న ప్రజలు
పుట్టపర్తి కనకమ్మ

thumb|పుట్టపర్తి కనకమ్మ
**పుట్టపర్తి కనకమ్మ** (1921 జూలై 22 - 1983 మార్చి 22) ప్రముఖ సంస్కృతాంధ్ర కవయిత్రి. సరస్వతీ పుత్ర పుట్టపర్తి నారాయణాచార్యులు ఈమె భర్త.

ఈమె 1921, జూలై 22న ప్రొద్దుటూరు లో జన్మించారు. ఈమె కాశీ పండితులుగా ప్రసిద్ధిగాంచిన కిడాంబి రాఘవాచార్యులు మనుమరాలు. చిన్ననాటి నుండే గ్రంథపఠనం యందు ఆసక్తి తో ఎన్నో కావ్యాలు పఠించింది. 14 సంవత్సరాల వయసులో ఈమెకు నారాయణాచార్యులతో వివాహం జరిగింది. సహధర్మచారిణిగా భర్త వద్ద విద్యనేర్చుకోవడానికి వచ్చిన శిష్యులను సొంత పిల్లలవలె ఆదరించేది. 

ఈమె సాహిత్యం మీద మక్కువతో భర్తకు తెలియకుండా కవిత్వం రాస్తుండేవారు. వాటిని ఒక ట్రంకుపెట్టెలో భద్రంగా ఉంచేది. ఒకనాడు పుట్టపర్తి వారు ఆ కవితల్ని చూసి ఆమె భావ పరిపక్వతకు, భాషా సౌందర్యానికి మురిసిపోయారు. ఆమె వద్దంటున్నా వాటిని వివిధ పత్రికలకు పంపారు. అవి ప్రచురించబడి లోకానికి ఆమె కవయిత్రిగా తెలిసింది. యశోధర, పశ్చాత్తాపం, విషాదగానం వంటి కవితా ఖండికలను కలిపి అగ్నివీణ పేరుతో పుట్టపర్తివారు వెలువరించారు. గాంధీజీ హత్యకు గురైనపుడు,ఆ మహనీయ అహింసా మూర్తికి కన్నీటి నివాళిగా 'గాంధీజీ మహా ప్రస్థానం' అన్న ఆశువుగా శోక కావ్యాన్ని (ఎలిజీ)  పుట్టపర్తి వారితో కలిసి రచించగా, వెంటనే 
ప్రచురింప బడింది కూడా!! అప్పట్లో ఆకాశవాణి విజయవాడ నిర్వహించే సమస్యా పూరణం కార్యక్రమానికి ఉత్సాహంతో పద్యాలు వ్రాసి పంపేవారు.1970 ల నుండే, ఆకాశవాణి హైదరాబాద్, కడప కేంద్రాల సంగీత నిర్వాహణలో, భక్తి రంజని లో కనకమ్మ గారి అనేక  భక్తి కీర్తనలు ప్రసారమవుతూనే ఉన్నాయి. శ్రీయుత పాలగుమ్మి విశ్వనాథం, చిత్తరంజన్, కలగ కృష్ణ మోహన్ , నేలభట్ల రంగ నాయక శర్మ, కుమారి కౌతా ప్రియం వద, వంటి ప్రముఖులు స్వర పరచగా ప్రముఖ గాయనీ గాయకులు ఆలపించారు.

వాల్మీకి రామాయణo ఆమెకు ఇష్టమైన కావ్యం రాముడు ఆరాధ్య దైవం. వాల్మీకి రామాయణమును దాదాపు వంద పర్యాయాలు ఆమె పారాయణం చేసారు. వివిధ దైవాలపై చక్కని కృతులను భర్తతో కలిసి వ్రాసారు అవి అన్ని ఆకాశవాణి కేంద్రాలలోనూ ఎన్నో సంవత్సరాలు ప్రసారమయ్యాయి.

ఆమె తన తపోబలంతో ఎందరి ఈతి బాధలనో తీర్చేవారు అప్పట్లో!! ఈ రకంగా  ఆమె ను మాతృ మూర్తి గా ఆరాధించేవారు ఇప్పటికీ ఎందరో ఉన్నారు. ఆమె సామాజిక స్పృహతో, స్త్రీ శక్తి గురించీ,  వరకట్నానికి వ్యతిరేకంగా కవితారచన చేశారు. ఈమె సంస్కృతంలో శ్రీరామ సుప్రభాతం పార్థ సారథి సుప్రభాతం రచించారు. అంతర్జాతీయ మహిళా సంవత్సరం సందర్భంగా ఆంధ్రప్రదేశ్ సాహిత్య అకాడమీ వారు 1974లో ఈమెను ఉత్తమ కవయిత్రిగా సన్మానించారు. ఈమె 1983 సంవత్సరంలో పరమపదించారు.

వర్గం:తెలుగు కవయిత్రులు
వర్గం:1922 జననాలు
వర్గం:1983 మరణాలు
వర్గం:వైఎస్ఆర్ కడప జిల్లా రచయిత్రులు
సయనోటైప్

సయనోటైప్ అనునది ఫోటోలని సయాన్ బ్లూ రంగులో ముద్రించే ఒక ఫోటోగ్రఫిక్ ప్రింటింగ్ ప్రక్రియ. 20వ శతాబ్దంలో ఈ ప్రక్రియ ఇంజినీరింగ్ రంగాల్లో బాగా ప్రాచుర్యం పొందినది. సరళమైన తక్కువ ఖర్చుతో కూడుకొన్న ఈ ప్రక్రియ ఇంజనీరింగ్ రంగంలో భాగమైన బ్లూప్రింట్ లని పెద్దమొత్తంలో కాపీ చేయటానికి ఉపయోగపడేది. ఇందులో రెండు రసాయనాలని ఉపయోగిస్తారు.
* అమ్మోనియం ఫెర్రిక్ సైట్రేట్
* పొటాషియం ఫెర్రిసయనైడ్
## చరిత్ర
ఇంగ్లీషు శాస్త్రవేత్త, అంతరిక్ష శాస్త్రవేత్త అయిన సర్ జాన్ హర్షల్ ఈ ప్రక్రియని కనుగొన్నాడు. ఈ పద్ధతి ని వృద్ధిలోకి తెచ్చింది హర్షల్ అయిననూ, బ్లూ ప్రింట్లలోని నోట్సులను, పటాలను పునరుత్పత్తి చేసేందుకే దీనిని ప్రధానంగా ఉపయోగించారు. ఈ ప్రక్రియని ఫోటోగ్రఫీ క్రిందకు తెచ్చింది మాత్రం అన్నా అట్కింస్. వివిధ రకాల మొక్కలను సముద్రగర్భంలో ఉండే మొక్కలను గురించిన పరిమిత పుస్తకాల శ్రేణిని సృష్టించినది. ఒక ఫోటోగ్రఫిక్ పేపర్ పైన ఈ మొక్కలని ఉంచి వాటిని కాంతికి బహిర్గతం చేయటం వలన ఏర్పడే చిత్రాలని ఫోటోగ్రాం ల ప్రక్రియని సృష్టించి అన్నా ఆట్కింస్ మొట్ట మొదటి మహిళా ఫోటోగ్రఫర్ అయినది.
## ప్రక్రియ
## టోనింగ్
## దీర్ఘ కాలిక నిల్వ
## ఇవి కూడా చూడండి
* సెపియా టోన్
* మోనోక్రోం ఛాయాచిత్రకళ
* బ్లాక్ అండ్ వైట్
* డ్యువో టోన్
* హాఫ్ టోన్

వర్గం:ఫోటోగ్రఫీ
వర్గం:ప్రత్యామ్నాయ ఛాయాచిత్రకళ

:en:Cyanotype
గుండెల్లో గోదారి

**గుండెల్లో గోదారి ** నాగేంద్ర కుమార్ దర్శకత్వంలో 2013 మార్చి 8న విడుదలైన తెలుగు చిత్రం. ఇందులో ఆది పినిశెట్టి, మంచు లక్ష్మి, సందీప్ కిషన్, తాప్సీ ప్రధాన పాత్రలు పోషించారు. ఈ చిత్రం దివిసీమ ఉప్పెన నేపథ్యంలో తెరకెక్కింది.

## కథ
అప్పుడే పెళ్ళయిన మల్లి (ఆది పినిశెట్టి), చిత్ర (మంచు లక్ష్మి) ఇంకా పెళ్ళిపీటలు దిగకముందే వారుంటున్న గ్రామాన్ని గోదావరి వరద చుట్టుముడుతుంది. వధూవరులిద్దరూ ఈదుకుంటూ ఒక ఆధారాన్ని దొరకబుచ్చుకుంటారు. చావుకు దగ్గరైన జీవితాలు ఒకరి గతాన్ని ఒకరు చెప్పుకోవడానికి ఉపక్రమించడంతో చిత్ర కథ మొదలవుతుంది. వారిరువురికీ ఎదురైన గతానుభవాలే చిత్రకథ సమాహారం.

## నటవర్గం
* ఆది పినిశెట్టి—మల్లి
* మంచు లక్ష్మి—చిత్ర
* సందీప్ కిషన్—సూరి
* రవిబాబు—దొరబాబు
* తాప్సీ—సరళ
* ప్రవీణ్
* జీవా
* పృథ్వీ రాజ్
* అన్నపూర్ణ
* ధన్ రాజ్
* సుజా వరుణీ —బంగారి
* ముమైత్ ఖాన్ - ప్రత్యేక గీతం
* రమేశ్
* ప్రీతి అస్రాని

## సాంకేతిక నిపుణులు
*దర్శకత్వం - నాగేంద్ర కుమార్
*సంగీతం -- ఇళయరాజా
*ఛాయాగ్రహణం -- ఎం. ఆర్. పళని కుమార్

## సంగీతం
* గుండెల్లో గోదారి
గానం - ఇళయరాజా, రచన - చంద్రబోస్
* జిల్లుమంది జిల్లుమంది
గానం - ఆండ్రియా & హేమచంద్ర, రచన - అనంత శ్రీరామ్
* వెచ్చాని వయసు
గానం - గీతా మాధురి, రచన - ఆర్. రాము
* నను నీతో
గానం - భవతారిణి, రచన - అనంత శ్రీరామ్
* ఎక్కడుంది నా కోడి
గానం - మనో & అనిత, రచన - అనంత శ్రీరామ్
* ఆ ఈది కుర్రోడు
గానం - రమ్యా ఎన్ఎస్కె, రచన - ఆర్. రాము
* రాతిరి
గానం - శ్రీ వర్ధిని, రచన - పళని భారతి

## పురస్కారాలు

### సైమా అవార్డులు
2013 సైమా అవార్డులు

# ఉత్తమ సహాయనటి (మంచు లక్ష్మీ)

## బయటి లంకెలు
*చిత్ర ఛాయాచిత్రాలు 
*చిత్ర వార్త

## మూలాలు


వర్గం:2013 తెలుగు సినిమాలు
వర్గం:ఇళయరాజా సంగీతం అందించిన సినిమాలు
కర్రెద్దుల కమల కుమారి

**కర్రెద్దుల కమల కుమారి** (**Karredula Kamala Kumari**) ప్రముఖ పార్లమెంటు సభ్యురాలు.

ఈమె తూర్పు గోదావరి జిల్లాలోని లక్కవరం గ్రామంలో 1946 సంవత్సరంలో జన్మించింది. ఈమె రాజారావు గారిని 1968 సంవత్సరంలో వివాహం చేసుకున్నది. వీరికి ఇద్దరు కుమారులు, ముగ్గురు కుమార్తెలు. ఈమె ఏలూరులోని సెయింట్ తెరెసా కళాశాలలో B.A., B.Ed., పట్టా పొంది; సిస్టర్ గా పనిచేసింది.

ఈమె 1989 లో 9వ లోక్‌సభకు ఎన్నికయ్యింది. తర్వాత రెండవసారి 10వ లోక్‌సభకు భద్రాచలం లోక్‌సభ నియోజకవర్గం నుండి భారత జాతీయ కాంగ్రెసు సభ్యురాలిగా పోటీచేసి ఎన్నికయ్యింది. 1991లో కేంద్ర ప్రభుత్వంలో ఉప మంత్రిగా పదవీబాధ్యతలను నిర్వహించింది.

## మూలాలు

వర్గం:1946 జననాలు
వర్గం:భారత జాతీయ కాంగ్రెస్ నాయకులు
వర్గం:9వ లోక్‌సభ సభ్యులు
వర్గం:10వ లోక్‌సభ సభ్యులు
వర్గం:జీవిస్తున్న ప్రజలు
వర్గం:తూర్పు గోదావరి జిల్లా నుండి ఎన్నికైన మహిళా లోక్‌సభ సభ్యులు
వర్గం:తూర్పు గోదావరి జిల్లా మహిళా రాజకీయ నాయకులు
కుడుముల పద్మశ్రీ

**కుడుముల పద్మశ్రీ** భారత పార్లమెంటు సభ్యురాలు.

ఈమె తండ్రి కుడుముల మీరయ్య.

ఈమె 1961 సెప్టెంబరు 24 తేదీన నెల్లూరులో జన్మించింది. ఈమె శ్రీ వెంకటేశ్వర విశ్వవిద్యాలయం నుండి రాజకీయ శాస్త్రంలో B.Sc, B.Ed., M.A. చదివింది. తర్వాత ఉపాధ్యాయనిగా పనిచేస్తూ సాంఘిక సేవలో పాల్గొన్నారు.

ఈమె భారత జాతీయ కాంగ్రెసు సభ్యురాలిగా 10వ లోక్‌సభకు నెల్లూరు లోక్‌సభ నియోజకవర్గం నుండి ఎన్నికయ్యారు.

ఈమె నిరక్షరాస్యతను నిర్మూలించడమే ధ్యేయంగా పనిచేస్తున్నారు.

## మూలాలు

వర్గం:1961 జననాలు
వర్గం:భారత జాతీయ కాంగ్రెస్ నాయకులు
వర్గం:10వ లోక్‌సభ సభ్యులు
వర్గం:జీవిస్తున్న ప్రజలు
వర్గం:నెల్లూరు జిల్లా మహిళా రాజకీయ నాయకులు
వర్గం:నెల్లూరు జిల్లా నుండి ఎన్నికైన మహిళా లోక్‌సభ సభ్యులు
మంచు లక్ష్మి

**మంచు లక్ష్మి ** భారతీయ నటి, నిర్మాత. ఈమె నటుడు మోహన్ బాబు కుమార్తె. ఈమె పూర్తిపేరు **మంచు లక్ష్మీ ప్రసన్న **.

## కుటుంబము
ఈమె కుటుంబంలో తల్లి తప్ప అందరూ నటులే. తండ్రి కలెక్షన్ కింగ్ గా ప్రసిద్ధి చెందిన విఖ్యాత నటుడు మోహన్ బాబు. సోదరులు మంచు విష్ణువర్థన్, మంచు మనోజ్ కుమార్ ఇద్దరూ నటులే.

## వివాహము
ఈమె వివాహము ప్రవాస భారతీయుడు ఆండీ శ్రీనివాసన్ తో జరిగింది. ఈయన అమెరికా వాసి.

## పురస్కారాలు
* నంది పురస్కారం ఉత్తమ విలన్ గా అనగనగా ఓ ధీరుడు చిత్రానికి ఎన్నుకోబడింది.

* సైమా అవార్డులు (2011)లో సైమా ఉత్తమ ప్రతినాయకురాలు (అనగనగా ఓ ధీరుడు)

* దొంగాట సినిమా లో *ఏందిరో* అనే పాటకు గాను గామా అవార్డ్స్ లో *బెస్ట్ సెలబ్రిటీ సింగర్* అవార్డు ని అందుకుంది.
* తెలుగు ఫిలింఫేర్ అవార్డ్స్: ఉత్తమ సహాయ నటి (చందమామ కథలు)
*స్పెషల్ జూరి అవార్డ్ దొంగాట
**[[గుండెల్లో గోదారి]]* సినిమాకు ఉత్తమ సహాయనటిగా సైమా అవార్డు

## నటించిన చిత్రాలు

### టెలివిజన్

#### నటనా పాత్రలు

## బయటి లంకెలు
*వ్యక్తిగత వెబ్సైటు
## మూలాలు


వర్గం:తెలుగు సినిమా నటీమణులు
వర్గం:1977 జననాలు
వర్గం:నంది ఉత్తమ ప్రతినాయకులు
వర్గం:జీవిస్తున్న ప్రజలు
వర్గం:చిత్తూరు జిల్లా సినిమా నటీమణులు
వర్గం:నంది ఉత్తమ సహాయనటీమణులు
చెన్నుపాటి విద్య

**చెన్నుపాటి విద్య** (**Chennupati Vidya**) భారత పార్లమెంటు సభ్యురాలు,  సంఘ సేవిక.

ఈమె ప్రముఖ హేతువాది గోపరాజు రామచంద్రరావు; *[[గోరా]]* కుమార్తె. ఈమె విజయనగరంలో 1934 జూన్ 5 తేదీన జన్మించింది. ఈమె ఆంధ్ర విశ్వవిద్యాలయంలో చదువుకున్నది. ఈమె చెన్నుపాటి శేషగిరి రావు గారిని 1950 లో వివాహం చేసుకున్నది. వీరికి ఒక కుమారుడు, ముగ్గురు కుమార్తెలు.

## రాజకీయ రంగప్రవేశం
1974లో విజయవాడ తూర్పు నియోజకవర్గం నుండి శాసనసభకు కాంగ్రేస్ పార్టీ తరఫున పోటీ చేయటానికి విద్య అభ్యర్థిత్వం ఖరారయింది. కానీ అప్లికేషన్లో కులం, మతం అనే కాలమ్‌లో "నిల్" అని పెట్టడంతో కాంగ్రెస్ టికెట్టు రాలేదు. దీనిపై ఆగ్రహించి, ఈ విషయాన్ని ఇందిరా గాంధీ దృష్టికి తీసుకెళుతూ "కులాలు, మతాలు అవసరం లేని రోజున, ఓ కాంగ్రెస్ కార్యకర్తగా నా సేవలు కావాల్సినపుడు, నన్ను పిలవండి.. అంతవరకూ నేను ఏ పదవి కోసం, టిక్కేట్టు కోసం దరఖాస్తు చేయను" అని ఖరాఖండిగా లేఖ వ్రాయగా ఆ లేఖ ఇందిరా గాంధీపై బలమైన ముద్ర వేసింది. అలా మాటకు కట్టుబడి ఏ అభ్యర్థిత్వానికి దరఖాస్తు పెట్టలేదు. అయితే 1979లో ఓ రాత్రి అకస్మాత్తుగా ఇందిరా గాంధీ స్వయానా ఫోన్ చేసి "విజయవాడ ఎంపీ టికెట్ నీకు ఇచ్చాను విద్య... గెట్‌రెడీ" అని చెప్పగా "మేడం ఎంపీగా నేను ఫిట్ అవుతానా?" అని సందేహం వెలుబుచ్చింది. "ఐ థింక్ యూ ఆర్ ది బెస్ట్ ఛాయిస్" అన్న ఇందిరా గాంధీ భరోసాతో పోటీచేసి జనతా పార్టీ అభ్యర్థి కె.ఎల్.రావు పై లక్షపైచిలుకుల ఆధిక్యతతో గెలుపొందింది.

ఈమె విజయవాడ లోక్‌సభ నియోజకవర్గం నుండి 1980లో మొదటిసారిగా భారత జాతీయ కాంగ్రెసు సభ్యురాలిగా 7వ లోక్‌సభకు ఎన్నుకోబడింది. తర్వాత మరళ 1989 లో రెండవసారి అదే నియోజకవర్గం నుండి 9వ లోక్‌సభకు ఎన్నుకోబడింది.

ఈమె ఆంధ్ర ప్రదేశ్ ఖోఖో సమాఖ్య ప్రెసిడెంట్ గా పదవీ బాధ్యతలను నిర్వహించారు.
## మరణం
2018 ఆగస్టు 18 న విజయవాడలో మరణించారు.

## మూలాలు

వర్గం:1934 జననాలు
వర్గం:2018 మరణాలు
వర్గం:7వ లోక్‌సభ సభ్యులు
వర్గం:9వ లోక్‌సభ సభ్యులు
వర్గం:భారత జాతీయ కాంగ్రెస్ నాయకులు
వర్గం:ఆంధ్ర విశ్వవిద్యాలయం పూర్వ విద్యార్థులు
వర్గం:విజయనగరం జిల్లా మహిళా రాజకీయ నాయకులు
వర్గం:విజయవాడ వ్యక్తులు
వర్గం:కృష్ణా జిల్లా నుండి ఎన్నికైన మహిళా లోక్‌సభ సభ్యులు
లవ్ ఫెయిల్యూర్

బాలాజీ మోహన్ దర్శకత్వం లో సిద్దార్థ్, అమలా పాల్ జంటగా నటించిన ద్విభాషాచిత్రం ***లవ్ ఫెయిల్యూర్***. ఈ చిత్ర తమిళ పేరు "కాదల్ సొదప్పువది  ఎప్పిడి". ఈ చిత్రం నేటి ప్రేమజంటల స్వభావాన్ని, వారు విడిపోవడానికి గల ముఖ్యకారణాలు మరియూ వాటిని అధిగమించి ప్రేమలో నెగ్గాల్సిన విధానాలను పాత్రల ద్వారా వివరించబడింది. సిద్దార్థ్, శశికాంత్ శివాజీ, నిరవ్ షా ల స్వీయనిర్మాణంలో తెలుగు, తమిళ భాషల్లో ఎకకాలంలో నిర్మించబడిన ఈ చిత్రం ఫిబ్రవరి 17, 2012 న విడుదలైంది. ఈ చిత్రం తెలుగు, తమిళ భాషల్లో భారీవిజయాన్ని సాధించింది.

## కథ
మొదటి సన్నివేశంలోనే పార్వతి (అమలా పాల్), అరుణ్ (సిద్ధార్థ్) విడిపోతారు. ఎందుకు విడిపోయారు అన్నది తరువాతి సన్నివేశం నుండి చూపించే ప్రయత్నం చేసారు. అరుణ్, పార్వతి ఒకే కాలేజీలో కలిసి చదువుకుంటుంటారు. ఈ క్రమంలో ఇద్దరూ ప్రేమలో పడతారు. ఇద్దరి మధ్య కలహాలు ఏర్పడి విడి పోతారు. పార్వతి హైయ్యర్ స్టడీస్ కోసం యుఎస్ వెళ్లాలని అందుకు సంబంధించి ప్రిపరేషన్లో బిజీగా ఉంటుంది. ఇక అర్జున్ పార్వతిని మరిచి పోవడానికి తన ఫ్రెండ్స్ తో గడుపుతుంటాడు. పార్వతి పేరెంట్స్ అరవింద్ (సురేష్), సరు (సురేఖవాణి) ల లవ్ స్టోరీ ఈ యువ జంటలో మార్పు తెస్తోంది. వీరి తో పాటు వీరి స్నేహితుల ప్రేమకథలు కూడా ఈ జంటలో పరోక్షంగా మార్పు తెస్తాయి. ఎవరి జోక్యం లేకుండా ప్రేమ జంట ఒక్కటి కావడంతో ఈ ప్రేమకథ ముగుస్తుంది.

## తారాగణం
*సిద్ధార్థ్ - అరుణ్
*అమలా పాల్ - పార్వతి
*రవి రాఘవేంద్ర - ప్రభు, అరుణ్ తండ్రి
*శ్రీ రంజని - వసంతి, అరుణ్ తల్లి
*సురేష్ - అరవింద్, పార్వతి తండ్రి
*సురేఖవాణి - సరోజ, పార్వతి తల్లి
*అర్జున్ - శివ, అరుణ్ స్నేహితుడు
*విఘ్నేష్ - విఘ్నేష్, అరుణ్ స్నేహితుడు
*దన్యా బాలకృష్ణ- రష్మి, విఘ్నేష్ ప్రేమించిన అమ్మాయి

## మూలాలు
బి. రాధాబాయి ఆనందరావు

**బి. రాధాబాయి ఆనందరావు** (**B. Radhabai Ananda Rao**) తెలంగాణ రాష్ట్రానికి చెందిన స్వాతంత్ర్య సమరయోధురాలు, భారత జాతీయ కాంగ్రేసు నాయకురాలు, మాజీ పార్లమెంటు సభ్యురాలు.

## జననం, విద్య
ఈమె ఖమ్మం జిల్లా, ముదిగొండ మండలం వెంకటాపురం గ్రామంలో 1930 లో జన్మించింది. ఈమె రాజమండ్రి ట్యుటోరియల్ కళాశాలలోనూ, ఉపాధ్యాయుల శిక్షణా పాఠశాలలోనూ చదువుకున్నారు.

## వ్యక్తిగత జీవితం
ఈమె 1952 సంవత్సరం బి.కె.ఆనందరావును వివాహం చేసుకున్నారు. వీరికి ఒక కొడుకు, ఇద్దరు కుమార్తెలు.

## రాజకీయ జీవితం
ఈమె 4వ లోక్‌సభ, 5వ లోక్‌సభ, 6వ లోక్‌సభ, 7వ లోక్‌సభ లకు వరుసగా నాలుగుసార్లు భద్రాచలం లోక్‌సభ నియోజకవర్గం నుండి భారత జాతీయ కాంగ్రెసు సభ్యురాలిగా ఎన్నికై 1967 నుండి 1984 వరకు లోక్‍సభలో భద్రాచలానికి ప్రాతినిధ్యం వహించారు. 1977లో ఈమె భారతీయ లోక్ దళ్ పార్టీ అభ్యర్థిగా పోటీ చేసిన తన సోదరి పి.వాణీ రమణారావుపై గెలుపొందటం విశేషం. 1984లో తిరిగి ఎన్నికలలో పోటీ చేసినా, సి.పి.ఐ అభ్యర్థి అయిన సోడే రామయ్య చేతిలో ఓడిపోయారు.

ఈమె సింగరేణి కాలరీలలో కుటుంబ నియంత్రణ కార్యకర్తగా 1957 నుండి 1967లో లోక్‍సభకు ఎన్నికయ్యే వరకు పది సంవత్సరాలు పనిచేసింది.

## బయటి లింకులు
* Official biographical sketch in Parliament of India website

వర్గం:1930 జననాలు
వర్గం:4వ లోక్‌సభ సభ్యులు
వర్గం:5వ లోక్‌సభ సభ్యులు
వర్గం:6వ లోక్‌సభ సభ్యులు
వర్గం:7వ లోక్‌సభ సభ్యులు
వర్గం:భారత జాతీయ కాంగ్రెస్ నాయకులు
వర్గం:జీవిస్తున్న ప్రజలు
వర్గం:ఖమ్మం జిల్లా మహిళా రాజకీయ నాయకులు
వర్గం:ఖమ్మం జిల్లా (సంయుక్త ఆంధ్రప్రదేశ్) నుండి ఎన్నికైన మహిళా లోక్‌సభ సభ్యులు
నంది ఉత్తమ ప్రతినాయకులు

thumb|నంది ఉత్తమ ప్రతినాయకుడు అవార్డు గ్రహీత 2008 సోనా సూద్
**ఉత్తమ ప్రతినాయకులు**గా నంది పురస్కారం గెలుచుకున్న విజేతలు:

## ఇవి కూడా చూడండి
* నంది పురస్కారాలు

## మూలాలు

వర్గం:నంది పురస్కారాలు
వర్గం:నంది ఉత్తమ ప్రతినాయకులు
సెలీనా జైట్లీ

**సెలీనా జైట్లీ ** ఒక భారతీయ సినీ నటి. పలు తెలుగు చిత్రాలలో కూడా నటించింది.
## నటించిన చిత్రాలు

## బయటి లంకెలు
* 
* అధికారిక వెబ్సైటు
## మూలాలు

వర్గం:1981 జననాలు
వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:కన్నడ సినిమా నటీమణులు
వర్గం:జీవిస్తున్న ప్రజలు
ఇషా చావ్లా

**ఇషా చావ్లా ** భారతీయ సినీ నటి. పలు తెలుగు చిత్రాలలో నటించింది..తెలుగులో ఆది కథానాయకుడుగా నటించిన *[[ప్రేమ కావాలి]]* చిత్రంతో సినీ రంగ ప్రవేశం చేసింది.
## నటించిన చిత్రాలు

## బయటి లంకెలు

## మూలాలు


వర్గం:1988 జననాలు
వర్గం:తెలుగు సినిమా నటీమణులు
వర్గం:జీవిస్తున్న ప్రజలు
మీరా జాస్మిన్

**మీరా జాస్మిన్ ** జాతీయ పురస్కారం అందుకున్న భారతీయ సినీ నటి. విజయవంతమైన పలు తెలుగు చిత్రాలతో బాటు తమిళ, మలయాళ చిత్రాలలో కూడా నటించింది.
## వ్యక్తిగత జీవితము
ఈవిడా ప్రముఖ సంగీత విద్వాంసుడు మాండోలిన్ రాజేష్ తో ప్రేమాయణం అంటూ వీరిద్దరూ సహజీవనం చేస్తున్నారంటూ రకరకాల ప్రచారం జరిగింది . ఈమెకు దుబాయ్‌కు చెందిన సాఫ్ట్‌వేర్ ఇంజనీర్ అనిల్ జాన్ టైటస్‌తో తిరువనంతపురంలోని పాలయంకోట్టైలో గల ఎల్‌ఎంస్ చర్చిలో 2014 ఫిబ్రవరి 12 బుధవారం వివాహం జరిగింది. మీరాజాస్మిన్ అనిల్ జాన్ టైటస్ ఫిబ్రవరి 10 2014, సోమవారం రాత్రి 8.30 గంటలకు చట్టబద్ధంగా భార్యాభర్తలయ్యారు. రిజిస్టర్ అధికారి ఒకరు కొచ్చిలోని మీరాజాస్మిన్ ఇంటికి వచ్చి మీరాజాస్మిన్, అనిల్ జాన్ టైటస్‌ల సంతకాలను రిజిస్టర్‌లో పొందుపరిచారు. అదే సమయంలో ఇద్దరు పూలదండలు మార్చుకున్నారు. ఈ కార్యక్రమంలో ఇరు కుటుంబాలకు చెందిన అతి ముఖ్యమైన వారు మాత్రమే పాల్గొన్నారు. మీరా జాస్మిన్ వివాహానంతరం నటిస్తానని తెలిపింది.

## నటించిన చిత్రాలు
### తెలుగు
*అమ్మాయి బాగుంది
*భద్ర
*గుడుంబా శంకర్
*రారాజు (2006 సినిమా)
*ఆకాశ రామన్న
*అ ఆ ఇ ఈ
*బంగారు బాబు
*మా ఆయన చంటి పిల్లాడు
*గోరింటాకు
*యమగోల మళ్ళీ మొదలైంది
*మహారధి
* విమానం (2023)
* శ్వాగ్ (2024)

## పురస్కారాలు
*2004 : జాతీయ ఉత్తమ నటి - *పాదమ్ ఒన్ను ఒరు విలాపం* అనే మలయాళ సినిమా కోసం.
## మూలాలు
 
## బయటి లంకెలు
*

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
వర్గం:భారత జాతీయ చలనచిత్ర పురస్కార విజేతలు
వర్గం:కళైమామణి పురస్కార గ్రహీతలు
నంది ఉత్తమ డబ్బింగు కళాకారిణులు

**ఉత్తమ డబ్బింగు కళాకారిణి**గా నంది పురస్కారం పొందిన కళాకారులు:
right|thumb|150px|సునీత
right|thumb|150px|చిన్మయి
right|thumb|150px|సరిత

## మూలాలు

వర్గం:నంది పురస్కారాలు
వర్గం:నంది ఉత్తమ డబ్బింగు కళాకారిణులు
దేవయాని (నటి)

**దేవయాని ** ప్రముఖ భారతీయ సినీ నటి. ఈమె తెలుగుతో బాటు తమిళ, మలయాళ భాషలలో 75 చిత్రాలలో నటించింది. వీటిలో కొన్ని హిందీ సినిమాలు, ఒక బెంగాళీ సినిమా కూడా ఉంది. దేవయాని పలు టెలివిజన్ ధారావాహిక లలో కూడా నటించింది. కాదల్ కొట్టై, సూర్యవంశం, భారతి సినిమాలలో తన నటనకు గాను తమిళనాడు రాష్ట్ర సినిమా పురస్కారాల్లో ఉత్తమ నటి అవార్డు అందుకున్నది. ఈమె సన్ టీవీలో కొల్లంగల్, ముహూర్తం అనే ధారావాహికల్లో కూడా నటించింది.

## వ్యక్తిగత జీవితం
దేవయానికి తల్లితండ్రులు పెట్టిన పేరు సుష్మా. ఈమె ముంబైలో ఒక కొంకణీ కుటుంబంలో జన్మించింది. ఈమె తండ్రి జయదేవ్, తల్లి లక్ష్మి. ఈమెకు నకుల్, మయూర్ అని ఇద్దరు సోదరులు ఉన్నారు. నకుల్ తమిళ సినిమా రంగంలో నటుడు, గాయకుడుగా పనిచేస్తున్నాడు. మయూర్ ఇటీవలే ఒక సినిమాలో నటుడుగా ఆరంగేట్రం చేశాడు. దేవయాని, తనతో కొన్ని సినిమాలలో కలిసి పనిచేసిన తమిళ సినిమా దర్శకుడు రాజకుమారన్ ను చాలా ఏళ్లుగా ప్రేమించింది. ఇరువురి పెద్దవాళ్ళు వారి ప్రేమను అంగీకరించకపోవటంతో పారిపోయి 2001 ఏప్రిల్ 9న ఒక గుడిలో పెళ్ళిచేసుకున్నారు. వీరికి ఇనియా, ప్రియాంక అని ఇద్దరు కూతుళ్లు ఉన్నారు.

## తెలుగులో నటించిన చిత్రాలు
*సుస్వాగతం (సినిమా)
*శ్రీమతీ వెళ్ళొస్తా
*మాణిక్యం
*చెన్నకేశవరెడ్డి
*నాని (2004)
*ఆయనే మా ఆయన (1998)
*లవ్ స్టోరీ (2021)
*రొమాంటిక్‌ (2021)

## మూలాలు

## బయటి లంకెలు
*

వర్గం:1974 జననాలు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
వర్గం:జీవిస్తున్న ప్రజలు
కర్బన రసాయనశాస్త్రంలో నామకరణ విధానం

thumb|నామకరణ విధానం చేసే సంస్థ ఐ.యు.పి.ఎ.సి
ఒక మూలకానికి ఇలా IUPAC పేరు పెట్టడంలో మూడు దశలు ఉన్నవి:
అవి:
# వరుస పొడవైన కర్బన చైనును ఎన్నుకోవడం 
# వరుస పొడవైన కర్బన చైనుకు పేరు పెట్టడం 
# అదనపు మూలకాలను గుర్తించి తగిన పేరు ఇవ్వడం 
వివరణ :
1.వరుస పొడవైన కర్బన చైనును ఎన్నుకోవడం:ఇచ్చిన కర్బన సమ్మేలనంలో పొడవైన వరుస కర్బన చైనును ఎన్నుకోవాలి. ఆ వరుస కర్బన చైను సమాంతరంగా లేదా క్రిందకు పైకు ఉండవచు. 
2.వరుస పొడవైన కర్బన చైనుకు పేరు పెట్టడం:ఇచ్చిన కర్బన సమ్మేలనంలో పొడవైన వరుస కర్బన చైనును 
ఎన్నుకొనిన తరువాత ఆ కర్బన చైనుకు నంబరు ఇవ్వాలి. ఆ నంబరు కూడిక గుణక సిద్దాంతాన్ని పాటించాలి.ఈ సిద్దాతంలో అదనపు మూలకనికి తక్కువ నంబరు ఇవ్వాలని చెప్పబడింది. 
చైనుకు కర్బన పరమాణువుల బట్టి పేరు ఇవ్వాలి. 
ఉదాహరణ: 
*1 కర్బన పరమాణువు వుంటే "మిథ్" 
*2 కర్బన పరమాణులు వుంటే "ఇథ్" 
*3 కర్బన పరమాణులు వుంటే "ప్రొప్" 
*4 కర్బన పరమాణులు వుంటే "బ్యూట్" 
*5 కర్బన పరమాణులు వుంటే "పెంట్
*6 కర్బన పరమాణులు వుంటే "హెక్స్" 
*7 కర్బన పరమాణులు వుంటే "హెప్ట్" 
*8 కర్బన పరమాణులు వుంటే "ఆక్ట్" 
*9 కర్బన పరమాణులు వుంటే "నోన్ "
*10 కర్బన పరమాణులు వుంటే "డెక్" 
3 అదనపు మూలకాలను గుర్తించి తగిన పేరు ఇవ్వడం: కర్బన మూలకంలో ఇతర మూలకాలను గుర్తించి తగిన పేరు ఇవ్వాలి. 
ఉదాహరణ:
CH3 వుంటే మీథేన్ 
CH2 వుంటే ఇథేన్ 
Cl2 వుంటే క్లోరో 
Br2 వుంటే బ్రోమో 
I2 వుంటే ఐయొడొ 
ఈ అదనపు మూలకం వున్న నంబరును కూడా ఆ పేరు ముందు వుంచాలి. 
ఉదాహరణ:
Cl2 అనే మూలకం 2 అనే నంబరు గల కర్బన్ దగ్గర వుంటె "2-క్లోరో "అని పేరు ఇవ్వాలి. 
Note:ఇది OME, OH........వంటివి వుంటె వర్తించదు.

వర్గం:రసాయన శాస్త్రం
అనూరాధ (అయోమయ నివృత్తి)

thumb|అనూరాధ నక్షత్ర గణము దేవగణము దేవగణాధిపతి.
* అనూరాధ (సినిమా) - 1971 తెలుగు సినిమా
* అనూరాధ (నటి) - తెలుగు సినిమా నటి
* అనూరాధ నక్షత్రం - ఇది ఒక నక్షత్రం
* అనురాధ ఆచార్య - పారిశ్రామికవేత్త
* అనురాధ తివారీ - రచయిత్రి, సినిమా దర్శకురాలు
* అనురాధ భట్టాచార్య - ఇంగ్లీషు భాషా రచయిత్ర్రి
* అనురాధ మీనన్ - రంగస్థల నటి
* అనురాధ రమణన్ - తమిళ రచయిత్రి, సామాజిక కార్యకర్త
* అనురాధ రాయ్ (నవల రచయిత్రి) - నవలా రచయిత్రి, పాత్రికేయురాలు
* అనురాధ శర్మ పూజారి - అస్సామీ రచయిత్రి, పాత్రికేయురాలు
కావలి ప్రతిభా భారతి

**కె. ప్రతిభా భారతి ** (జననం ఫిబ్రవరి 6 1956) ఆంధ్రప్రదేశ్ కు చెందిన రాజకీయ నాయకురాలు. ఆంధ్రప్రదేశ్ రాష్ట్ర శాసనసభ మొట్ట మొదటి మహిళా అధ్యక్షురాలు (1999&ndash;2004). ఆంధ్రప్రదేశ్ రాష్ట్ర సాంఘిక సంక్షేమ శాఖ మంత్రిగా 1983, 1985, 1994 లోనూ, ఉన్నత విద్యాశాఖ మంత్రిగా 1998 లోనూ పనిచేసింది. తెలుగుదేశం పార్టీ తరపున ఈ పదవులన్నీ అలంకరించింది.

ఈవిడ శ్రీకాకుళం జిల్లా కావలి గ్రామంలో ఒక దళిత కుటుంబంలో 6 ఫిబ్రవరి 1956లో జన్మించింది. ఈమె తండ్రి కే .పున్నయ్య, శాసనసభ్యుడిగా ఎన్నుకోబడ్డాడు.

## మూలాలు

వర్గం:1956 జననాలు
వర్గం:ఆంధ్రప్రదేశ్ శాసనసభ స్పీకర్లు
వర్గం:జీవిస్తున్న ప్రజలు
వర్గం:శ్రీకాకుళం జిల్లా మహిళా రాజకీయ నాయకులు
వర్గం:శ్రీకాకుళం జిల్లా నుండి ఎన్నికైన మహిళా శాసన సభ్యులు
వర్గం:శ్రీకాకుళం జిల్లాకు చెందిన మహిళా రాష్ట్ర మంత్రులు
మునిపల్లె సుబ్బయ్య

[thumb|[భక్తప్రహ్లాదలో హిరణ్యకశపునిగా మునిపల్లె సుబ్బయ్య]]
**మునిపల్లె సుబ్బయ్య** తొలి తెలుగు సినిమా కథానాయకుడు, సుప్రసిద్ధ రంగస్థల నటుడు. ఈయన అసలు పేరు **వల్లూరి వెంకట సుబ్బారావు**. గుంటూరు జిల్లా, మునిపల్లె గ్రామంలో జన్మించడం వలన ఆ తర్వాత మునిపల్లె సుబ్బయ్య, మునిపల్లె వెంకట సుబ్బయ్యగా వ్యవహరించబడ్డాడు. ఈయన వెంకటగిరి రాజా వారిచే "నటశేఖర" బిరుదు పొందాడు. అప్పట్లో సురభి సమాజంలో అత్యధిక పారితోషకం తీసుకునే నటుడు సుబ్బయ్యనే.

1929లో తండ్రి చనిపోవడంతో సుబ్బయ్య స్వగ్రామమైన మునిపల్లెకు తిరిగివచ్చాడు. హెచ్.ఎం.రెడ్డి కోరిక మేరకు దొరస్వామి నాయుడు (భక్తప్రహ్లాద సినిమాలో ఇంద్రుడు పాత్రధారి) మునిపల్లె వెళ్ళి సుబ్బయ్యను బొంబాయికి తీసుకుని వచ్చాడు.

1931లో హెచ్.ఎమ్.రెడ్డి రూపొందించిన తొలి టాకీ చిత్రం భక్త ప్రహ్లాదలో హిరణ్యకశపునిగా నటించి మునిపల్లె వెంకటసుబ్బయ్య చరిత్ర సృష్టించాడు. ఈయన తొలి తెలుగు కథానాయకుడే కాక, తెలుగు సినిమాలలో తొలిసారిగా ద్విపాత్రాభినయం చేసిన ఘనత కూడా సాధించాడు. 1936లో రూపొందిన సతీ సులోచన అనే చిత్రంలో రావణబ్రహ్మగా, ఇంద్రజిత్‌గా అలరించి ఓ కొత్త ప్రక్రియకు నాంది పలికాడు. ఆ తరువాత ద్రౌపదీ మానసంరక్షణం, సతీ సావిత్రి తదితర చిత్రాల్లో నటించాడు సుబ్బయ్య. హెచ్‌.ఎం.రెడ్డి దర్శకత్వంలో రూపొందిన 'సతీ సావిత్రి'లో సుబ్బయ్య యమధర్మ రాజు పాత్రను పోషించాడు.

## మూలాలు

వర్గం:తెలుగు రంగస్థల నటులు
వర్గం:తెలుగు సినిమా నటులు
వర్గం:గుంటూరు జిల్లా సినిమా నటులు
వర్గం:గుంటూరు జిల్లా రంగస్థల నటులు
కైవారం బాలాంబ

**కైవారం బాలాంబ** (1849 - 1944) ప్రముఖ అన్నదాత.
thumb|కైవారం బాలాంబ ఫోటో
ఈమె 1849లో గుంటూరు జిల్లా, అంగలకుదురు గ్రామంలో జన్మించింది. సుబ్బన్నసూరి, వెంకమాంబ ఈమె తల్లిదండ్రులు. చిన్నప్పుడే రామాయణం, భాగవతం వంటి పురాణ గ్రంథాల సారాన్ని గ్రహించారు. కైవారం సుబ్బన్న గారితో వివాహం జరిగి భర్తతో మంగళగిరి అత్తవారింటికి వచ్చారు. అనతికాలంలోనే భర్త మరణించారు. మంగళగిరి నరసింహస్వామిని ఉపాసించి దేవుని సేవలోనే శేషజీవితాన్ని గడిపారు. కొంతకాలం తపస్సు చేసి గ్రామంలో అన్నదానం ప్రారంభించారు. నిరాడంబరత, స్వపరభేదం లేని సమదృష్టి, ప్రశాంత చిత్తం వీరి వ్యక్తిత్వ లక్షణాలు. ఈమె మొదలుపెట్టిన అన్నదానం ప్రజల, దాతల ఆదరణకు నోచుకొని క్రమంగా విస్తృతమై వందలాది మంది భక్తులకు బాటసారులకు అన్నదానం చేసే స్థాయికి ఎదిగింది. మంగళగిరి తిరునాళ్ల సమయంలో వేలాది మంది యాత్రికులు వీరి సత్రంలో భోజనాలు చేసేవారు. 1926లో మంగళగిరి అన్నపూర్ణ సత్రం పేరుతో ఒక ధర్మ సంస్థను స్థాపించారు.

ఈమె 95 సంవత్సరాల వయసులో 1944 ఆగష్టు 12 తేదీన పరమపదించారు.

## మూలాలు

వర్గం:1849 జననాలు
వర్గం:1944 మరణాలు
వర్గం:గుంటూరు జిల్లా సామాజిక కార్యకర్తలు
వర్గం:గుంటూరు జిల్లా మహిళా అన్నదాతలు
దేవుడు చేసిన మనుషులు (2012 సినిమా)

శ్రీ వెంక‌టేశ్వ‌ర సినీ చిత్ర ఎల్ఎల్‌పి పతాకం పై బివిఎస్ఎన్ ప్రసాద్ నిర్మించిన చిత్రం ***[[దేవుడు చేసిన మనుషులు]]***. పూరీ జగన్నాథ్ దర్శకత్వం వహించిన ఈ చిత్రంలో రవితేజ, ఇలియానా, ప్రకాష్ రాజ్, బ్రహ్మానందం, కోవై సరళ, సుబ్బరాజు ముఖ్య పాత్రలు పొషించారు. ఈ చిత్రానికి రఘు కుంచె సంగీతం అందించారు. ఈ చిత్రం కేవలం 2 నెలలలోనే చిత్రీకరణ పూర్తిచేసుకుంది. భారీ అంచనాల నడుమ 2012 ఆగస్టు 15 న విడుదలైన ఈ చిత్రం పరాజయం పాలైంది.

## కథ
అక్షయ తృతీయ రోజు అలిగిన లక్ష్మి దేవి (కోవై సరళ)ని బుజ్జగించడానికి విష్ణు మూర్తి (బ్రహ్మానందం) చెప్పిన కథతో ఈ సినిమా కథ మొదలవుతుంది. హైదరాబాదులో అనాథగా పెరిగి మధ్యవర్తిగా పనిచేసే రవితేజ (రవితేజ)కి, బ్యాంకాక్లో అనాథగా పెరిగి టాక్సీ డ్రైవరుగా పనిచేసే ఇలియానా (ఇలియానా) మధ్య ప్రేమ పుట్టించడానికి పనిలేని పాపయ్యతో అరటి ‘తొక్క’ వేయిస్తాడు విష్ణుమూర్తి. ఆ తొక్క ద్వారా రవితేజ బ్యాంకాక్ వెళతాడు. ఆ అరటిపండు ఎఫెక్టుతో అనుకోకుండా ఎస్సై సుబ్బరాజు(సుబ్బరాజు) బ్యాంకాక్ డాన్ ప్రకాష్‌ (ప్రకాష్‌రాజ్‌) అనుచరుడుని చంపేస్తాడు. దాంతో ప్రకాష్ రాజ్ నుంచి ప్రాణం ముప్పు ఉన్న సుబ్బరాజు, సెటిల్ మెంట్ రవి ద్వారా, ప్రకాష్ రాజ్ తో సెటిల్ మెంట్ చేసుకోవాలని నిర్ణయించుకోంటాడు. ఇదే క్రమంలో  అక్కడ ఇలియానాని కలుస్తాడు. ఆమె బ్యాంకాక్ లో డ్రైవర్‌గా పనిచేస్తుంటుంది. రవితేజ ఆమెతో ప్రేమలో పడుతాడు. ఇద్దరు ప్రేమించుకుని కలుసుకునే సమయంలో కొట్టుకుని విడిపోతారు. ప్రకాష్ ని ఎలా డీల్ చేసాడన్నది ఫస్టాఫ్. సెకండాఫ్ కి వస్తే ఎమ్.ఎస్ నారాయణ తొక్క పాడేయకపోతే ఏం జరుగుతుంది?? అన్న కోణంలో ఇదే కథ కొద్ది పాటి మార్పులతో రిపీట్ అవుతుంది తొక్క వేస్తే వారిద్దరి ప్రేమ సక్సెస్ కాలేదని ‘తొక్క’ వేయకుండా కథని మరోలా నడిపిస్తాడు. చివరికి వారిద్దరు ఎలా కలిసారు?? అనేది మిగతా కథ సారాంశం.

## తారాగణం
*రవితేజ - రవితేజ, హైదరాబాదులో ఒక సెటిల్మెంటు బ్రోకరు
*ఇలియానా - ఇలియానా, బ్యాంకాక్ లో ఒక టాక్సీ డ్రైవరు
*ప్రకాష్ రాజ్ - ప్రకాష్ రాజ్, బ్యాంకాక్ లో ఒక ప్రముఖ మాఫియా డాన్
*బ్రహ్మానందం - శ్రీమహావిష్ణువు, ఈ కథను చెప్పినవారు
*కోవై సరళ - లక్ష్మీదేవి, ఈ కథను విన్నవారు
*సుబ్బరాజు - సుబ్బరాజు, ఒక పోలీస్ ఆఫీసరు
*ఆలీ - గోలీ, లక్ష్మీదేవి భక్తుడు
*గాబ్రియేలా బెర్టాంటే

## సంగీతం
రఘు కుంచె ఈచిత్రానికి సంగీతం అందించారు. ఈ చిత్రం ఆడియోను ప్రముఖ మ్యూజిక్ కంపెనీ ‘సోనీ మ్యూజిక్' సొంతం చేసుకుంది. జూన్ 22, 2012 న హైదరాబాద్‌లో ఆడియో విడుదల చేసారు.

## విశేషాలు
*ఈ చిత్రం యొక్క చిత్రీకరణ దాదాపు బ్యాంకాక్ నగరంలోనే జరిగింది.
*దాదాపు 90 శాతం పాత్రలకు ఆయా పాత్రధారుల అసలు పేర్లను పెట్టడం తెలుగు సినిమాలో ఇదే మొదటిసారి.
*ఈ చిత్రం కేవలం 2 నెలలలోనే చిత్రీకరణ పూర్తిచేసుకుంది.
## చిత్రికరణ
ఈ చిత్రం మార్చి 2, 2012న రామోజీ ఫిలిం సిటీ లో మొదలైంది. ఈ సినిమాని మే 15, 2012 వరకి సింగిల్ షెడ్యూల్ లో పూర్తీ చేసారు. పోస్ట్ ప్రొడక్షన్ పనులను  అన్నపూర్ణ స్టూడియో లో మే 30, 2012 వరకు పూర్తీ చేసుకొని  ఆగస్టు లో విడుదల చేశారు. పూరి జగన్నాద్ కి  దర్శకత్వం పై  ఉన్న అనుభవం తో పాటలు, యాక్షన్ సంఘటనలు మినహాయించి కేవలం 35 రోజుల్లో పూర్తీ చేసారు. అంతిమంగా ఈ  సినిమా కేవలం రెండు నెలలలో పూర్తీ చేసుకొని రికార్డు సృష్టించింది.
## విడుదల
ఈ సినిమా ఆగస్టు 15, 2012న విడుదల అయ్యింది.
## వసూళ్ళు
ఈ సినిమా మెదటి రోజు  55 మిలియన్లను వసూలు చేసింది.

## మూలాలు


వర్గం:రవితేజ నటించిన సినిమాలు
వర్గం:బ్రహ్మానందం నటించిన సినిమాలు
మధురిమ

**మధురిమ ** ఒక భారతీయ సినీ నటి. పలు తెలుగు, మలయాళ, హిందీ చిత్రాలలో నటించింది.
## నేపధ్యము
ఈమె అసలుపేరు మధురిమ బెనర్జీ, 1987 లో బొంబాయిలో బెంగాళీ కుటుంబంలో జన్మించింది. తండ్రి భారత నావికాదళంలో యంత్ర నిర్మాత (mechanical engineer). తల్లి మొదట వైరల్ శాస్త్రంలో విషయ రచయిత (content writer) గా పని చేసేది. తర్వాత ఆ ఉద్యోగం మానేసి నవలా రచయితగా మారింది. ఈమెకు ఒక చిన్న తమ్ముడు ఉన్నాడు. ఇతను ఈమె కంటే నాలుగేళ్ళు చిన్న. మధురిమ న్యాయవిద్యను పూర్తి చేసింది.

## నటించిన చిత్రాలు
### తెలుగు
#ఆ ఒక్కడు (2009)
#మౌనరాగం (2010)
#సరదాగా కాసేపు (2010)
#ఆరెంజ్ (2010)
#మహంకాళి (2013)
#షాడో (2013)
#కొత్త జంట (2014)
# దోచేయ్ (2015) (ప్రత్యేక గీతం)

## మూలాలు

## బయటి లంకెలు
* 

వర్గం:1987 జననాలు
వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:మలయాళ సినిమా నటీమణులు
వర్గం:జీవిస్తున్న ప్రజలు
వర్గం:మహారాష్ట్ర సినిమా నటీమణులు
శ్రుతి హాసన్

**శ్రుతి హాసన్** తెలుగు, తమిళం, హిందీ భాషల్లో నటించిన నటి, గాయని. ఈమె నటుడైన కమల్ హాసన్ కూతురు.

## సినీ జీవితం
### కెరియర్ తొలినాళ్ళు (2000, 2008-2011)
2000లో తన తండ్రి కమల్ హాసన్ దర్శకత్వంలో తెరకెక్కిన "హే రాం" సినిమాలో బాల్యనటిగా నటించిన శ్రుతి హాసన్ ఆ తర్వాత సంగీతానికి సంబంధించిన విషయాలపై శ్రద్ధ చూపింది. 2008లో సోహం షా దర్శకత్వంలో తెరకెక్కిన "లక్" సినిమాలో ఇమ్రాన్ ఖాన్ సరసన నటిగా తొలిసినిమా చేసింది. ఆ సినిమా ఘోరపరాజయాన్ని చవిచూసింది. శ్రుతికి కూడా తన నటనకు విమర్శకుల నుంచి ప్రతికూల స్పందన వచ్చింది. 2011లో కె. రాఘవేంద్రరావు కొడుకైన కె.ప్రకాష్ దర్శకత్వంలో సిద్దార్థ్ సరసన "అనగనగా ఓ ధీరుడు" సినిమాలో నటించింది. విమర్శకుల నుంచి తన నటనకు ప్రశంసలనందుకున్న శ్రుతికి మాత్రం ఈ సినిమా కమర్షియల్ గా పరాజయంగానే మిగిలింది కానీ ఆ సంవత్సరానికి తను ఉత్తమ తెలుగు నూతన నటి విభాగంలో దక్షిణ భారత ఫిలింఫేర్ అవార్డును పొందింది.

అదే సంవత్సరంలో "దిల్ తో బచ్చాహై జీ" సినిమాలో అతిథి పాత్రలో నటించిని శ్రుతి ఆపై ఏ. ఆర్. మురుగదాస్ దర్శకత్వంలో సూర్య సరసన "7అం అరివు" సినిమాలో నటించింది. *సెవెంత్ సెన్స్* పేరుతో తెలుగులో విడుదలైన ఈ సినిమా విజయం సాధించింది. శ్రుతికి కూడా తన నటనకు గుర్తింపు లభించడమే కాకుండా ఉత్తమ తమిళ నూతన నటి విభాగంలో దక్షిణ భారత ఫిలింఫేర్ అవార్డును సొంతం చేసుకుంది. ఆ సంవత్సరంలో తన చివరి సినిమా సిద్ధార్థ్ సరసన ఓ మై ఫ్రెండ్ సినిమాలో నటించింది. చిరంజీవి నటించిన "ఇద్దరు మిత్రులు" సినిమాకి దగ్గరగా ఉండే ఈ సినిమా ఓ మోస్తరు విజయాన్ని సాధించింది. ఈ సినిమా తర్వాత శ్రుతి ఒక నటిగా తెలుగులో మంచి గుర్తింపును సాధించింది.

### గబ్బర్ సింగ్ తర్వాత శ్రుతి ప్రస్థానం (2012-ఇప్పటి వరకు)

ధనుష్ సరసన 3 సినిమాలో నటించి విమర్శకులనుంచి ప్రశంసలనందుకున్న తర్వాత శ్రుతి హాసన్ హరీష్ శంకర్ దర్శకత్వంలో పవన్ కళ్యాణ్ సరసన "గబ్బర్ సింగ్" సినిమాలో నటించింది. ఈ సినిమా భారీ విజయాన్ని సాధించడమే కాక విమర్శకుల మరియూ ప్రేక్షకుల దృష్టిలో శ్రుతి హాసన్ స్థాయిని పెంచింది. తనని నటిగా తెలుగు సినిమాల్లో నిలబెట్టింది. అలాగే తెలుగులో రవితేజ సరసన "బలుపు", జూనియర్ ఎన్.టి.ఆర్. సరసన "రామయ్యా వస్తావయ్యా", హిందీలో ప్రభుదేవ దర్శకత్వంలో "రామయ్యా వస్తావయ్యా", "డీ-డే" సినిమాల్లోనటించింది. ప్రస్తుతం ఆమె 2020వ సంవత్సరంలో మరోసారి నటుడు రవితేజ తో క్రాక్ అనే సినిమాలో నటిస్తోంది.

## వార్తలలో శ్రుతి హాసన్
2013 నవంబరు 20 న గుర్తు తెలియని దుండగుడు ఒకడు సినీనటి శ్రుతిహాసన్ ఇంట్లోకి చొరబడేందుకుయత్నించాడు. ఆమె ప్రతిఘటించడంతో పరారయ్యాడు. ముంబై బాంద్రా ప్రాంతంలోని ఓ భవంతి ఆరో అంతస్తులో ఉన్న శ్రుతి ఇంటికి ఉదయం 9.30కు వచ్చిన దుండగుడు తొలుత కాలింగ్‌బెల్ మోగించాడు. శ్రుతి తలుపు తీసింది.‘నువ్వు నన్నెందుకు గుర్తుపట్టడం లేదు? నాతో ఎందుకు మాట్లాడడం లేదు?’ అని దుండగుడు ఆమెను ప్రశ్నించాడు. దీనికి శ్రుతి ‘నువ్వెవరో నాకు తెలియదు’ అని బదులిచ్చింది. దీంతో ఆగంతకుడు ఆమె గొంతుపట్టుకుని లోనికి చొరబడేందుకు ప్రయత్నించాడు. శ్రుతి వెంటనే అతన్ని వెనక్కి తోసి తలుపు మూసింది.తర్వాత అతడు పారిపోయాడు. దాడి చేసిన దుండగుడు శ్రుతి నటించిన ‘రామయ్యా వస్తావయ్యా’ సినిమా షూటింగ్ మొదలైనప్పటి నుంచి ఆమె వెంట పడుతున్నట్లు ఆమె సన్నిహిత వర్గాలు తెలిపాయి.

## నటించిన చిత్రాలు

## పురస్కారాలు
'''సైమా అవార్డులు'''
* 2011: ఉత్తమ తొలిచిత్ర నటి -  అనగనగా ఒక ధీరుడు
* 2012: ఉత్తమ నటి - గబ్బర్ సింగ్
* 2014: ఉత్తమ నటి - రేసుగుర్రం
* 2015: ఉత్తమ నటి - శ్రీమంతుడు

## మూలాలు


శ్రుతి హాసన్

వర్గం:1986 జననాలు
వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:తమిళ సినిమా నటీమణులు
వర్గం:తెలుగు సినిమా బాలనటులు
వర్గం:జీవిస్తున్న ప్రజలు
సిద్ధార్థ్

***సిద్దార్థ్*** చెన్నైకి చెందిన ఒక భారతీయ నటుడు, నిర్మాత, చిత్రానువాది మరియూ గాయకుడు. తను ముఖ్యంగా తెలుగు, తమిళ, హిందీ భాషల్లో నటించాడు.
## వివాహం
సిద్ధార్థ్‌ 2003లో తన చిన్ననాటి స్నేహితురాలు మేఘనను ప్రేమించి పెళ్లి చేసుకొని ఆ తర్వాత 2007లో ఇద్దరి మధ్యలో వచ్చిన విభేదాల కారణంగా విడాకులు తీసుకున్నారు.  
సిద్ధార్థ్‌ నటి అదితీరావు హైదరీని 2024 మార్చి 27న వనపర్తి జిల్లా శ్రీరంగాపూర్‌లోని రంగనాథస్వామి ఆలయంలో వివాహం చేసుకున్నాడు. 
## నటించిన చిత్రాలు

## వెబ్ సిరీస్

## మూలాలు

## బయటి లింకులు
* 

వర్గం:1979 జననాలు
ప్రపంచ భాషలు

**ప్రపంచ భాష** అనేది అంతర్జాతీయంగా మాట్లాడే ఒక భాష. దీనిని అనేక మంది ద్వితీయ భాషగా నేర్చుకుంటారు. ప్రపంచ భాష మాట్లాడేవారి సంఖ్య (స్థానిక లేదా రెండవ భాషగా మాట్లాడేవారు) మీదే కాక, దాని యొక్క భౌగోళిక పంపిణీ, అంతర్జాతీయ సంస్థలు, దౌత్య సంబంధాల మీద కూడా ఆధారపడి ఉంటుంది. ఈ విధానంలో, ప్రధాన ప్రపంచ భాషల మీద ఆధిపత్యం యూరోపియన్ భాషలకు కలదు. చారిత్రక యూరోపియన్ సామ్రాజ్యవాదం, వలసవాదం యొక్క సమయం దీనికి కారణం.

ప్రస్తుతం ప్రపంచంలో అత్యంత విస్తృతంగా ఉపయోగించే భాష ఆంగ్లము, దీనిని 1.8 బిలియన్ కంటే ఎక్కువ మంది మాట్లాడతారు. అరబిక్ యొక్క అంతర్జాతీయ ఖ్యాతి దాని మధ్యయుగ ఇస్లామిక్ విజయాలు, మధ్య తూర్పు, ఉత్తర ఆఫ్రికా యొక్క తదుపరి అరబైజేషన్ ముఖ్య కారణాలు, ముస్లిం మతం కమ్యూనిటీలకు ఇది ఒక ప్రార్థనా భాష. సాంప్రదాయక చైనీస్ 20వ శతాబ్దం వరకు ఫార్ ఈస్ట్ ఏష్యాకు ఒక ముఖ్యమైన చారిత్రక సంధాన భాషగా ఉండేది. ప్రామాణిక చైనీస్ సాంప్రదాయక చైనీస్కు ప్రత్యక్ష భర్తీ. చైనాలో పరప్సరం అర్థం కాని భాషలు మాట్లాడే వాళ్ళ మధ్య ఒక సాధారణంగా మాట్లాడే భాషగా ఉపయోగపడుతున్నది.

వర్గం:భాషలు
నికిత

**నికిత ** ఒక భారతీయ సినీ నటి. పలు తెలుగు, తమిళ, కన్నడ చిత్రాలలో నటించింది.
## నటించిన చిత్రాలు

## బయటి లింకులు
* 

వర్గం:1981 జననాలు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:జీవిస్తున్న ప్రజలు
ఆవేటి పూర్ణిమ

[alt=ఆవేటి పూర్ణిమకు స్నన్మానం చేస్తున్న నందమూరి తారక రామారావు|thumb|ఆవేటి పూర్ణిమకు స్నన్మానం చేస్తున్న [నందమూరి తారక రామారావు]]
**ఆవేటి పూర్ణిమ** (మార్చి 1, 1918 - నవంబరు 26, 1995) ప్రముఖ తెలుగు రంగస్థల నటీమణి.

## జననం - వివాహం
ఈమె 1918, మార్చి 1న అత్తిలిలో నడియేటి పడవలో సురభి లక్ష్మమ్మ, వనారస గోవిందరావు లకు జన్మించారు. ఈమె 15వ ఏటనే ఆవేటి రామయ్య గారిని వివాహమాడారు.

## మరణం
ఈమె 1995 నవంబరు 26 తేదీన ఏలూరులో స్వర్గస్తులయ్యారు.

## నాటకరంగ చరిత్ర
తెలుగు టాకీ యుగ ప్రారంభంతో ప్రముఖ నటీమణులు సినిమాకి వెళ్ళిన తరుణంలో నాటకరంగంలో స్త్రీ పాత్రధారిణులకు కొరత ఏర్పడింది. ఈ స్థితిలోనే పూర్ణిమ రంగస్థలంమీద అవతరించింది. పుట్టింటివారి శిక్షణలో బాలనటిగా ఈమె నటనా జీవితం మొదలైంది. వివాహానంతరం 1936లో శ్రీ శారదా మనోవినోదిని పేరిట స్థాపించిన స్వంత నాటక కంపెనీలో నాయిక పాత్రధారిణిగా ఎంతో ప్రజాదరణను చేకూర్చుకొంది. "ఆనాటి ప్రసిద్ధ నటులందరి ప్రక్కన అన్ని నాటకాల్లోనూ ఆవేటి పూర్ణిమ స్త్రీ పాత్రలు ధరించారు. ఈవిడ పౌరాణిక పాత్రలే కాకుండా చారిత్రక పాత్రలు కూడా ధరించారు. 1944లో పూర్ణిమా ఆర్టు థియేటర్సును స్థాపించి స్వీయ సారథ్యంలో ఎన్నో నాటకాలను సమర్ధవంతంగా నిర్వహించి పేరు ప్రఖ్యాతులు పొందారు. సత్యభామ, సక్కుబాయి, సావిత్రి, చిత్రాంగి, ప్రమీల, చంద్రమతి, మల్లమాంబ, కమల వంటి నాయిక పాత్రలు ఆమె నటజీవితంలో మైలురాళ్లుగా నిలిచాయి.

## నటించిన నాటకాలు
# సారంగధర  (నాటకం)
# చిత్రనళీయం (నాటకం)
# హరిశ్చంద్ర (నాటకం)
# తులాభారం (నాటకం)
# చింతామణి (నాటకం)
# విప్రనారాయణ
# కృష్ణ లీల (నాటకం)
# సావిత్రి (నాటకం)
# పాదుకా పట్టాభిషేకం (నాటకం)
# భక్త ప్రహ్లాద
# మండోదరి
# ఖిల్జీరాజ్య పతనం
# కోకిల
# ధరణికోట
మొదలైన నాటకాలలో స్త్రీ పాత్రలన్నిటిని నటించేది." 

## అవార్డులు
* ఆంధ్ర నాటక కళా పరిషత్తు ప్రప్రథమంగా మద్రాసులో 1941లో నాటకపోటీలు జరిపినపుడు ఉత్తమనటి బహుమతిని అందుకుంది.

## సినిమారంగ చరిత్ర

## మూలాలు

వర్గం:1918 జననాలు
వర్గం:1995 మరణాలు
వర్గం:తెలుగు రంగస్థల నటీమణులు
వర్గం:తెలుగు నాటకరంగం
వర్గం:తెలుగు రంగస్థల కళాకారులు
వర్గం:తెలుగు కళాకారులు
వర్గం:తెలుగు నటీమణులు
వర్గం:పశ్చిమ గోదావరి జిల్లా రంగస్థల నటీమణులు
మహంకాళి

**మహంకాళి ** 2013 మార్చి 8న విడుదలైన తెలుగు చిత్రం. డా.రాజశేఖర్, మధురిమ ప్రధాన పాత్రధారులుగా జీవిత దర్శకత్వంలో తెరకెక్కిన చిత్రం. ఎస్.ఎస్.మూవీస్ పతాకంపై ఏలూరు సురేంద్ర రెడ్డి, ఎ. పద్మనా రెడ్డి, ఎస్.ఆర్.మురళి లు నిర్మించిన ఈ సినిమాకు ఎస్.చిన్నా సంగీతాన్నందించాడు.

## కథ
మహంకాళి (రాజశేఖర్) ఓ పోలీసు అధికారి. విదేశాల్లోఉండే అర్షద్ భాయ్ అన్ని రకాల విద్రోహకర వ్యాపారాలు నడుపుతూ తన భయంలో బతకాలని బాంబు పేలుళ్ళు కూడా జరుపుతుంటాడు. అలా ఆర్షద్ పై పట్టు సాధించి అతనిని పట్టుకొని చట్టం ముందు నిలబెట్టాలన్న దీక్షతో మహంకాళి పనిచేస్తుంటాడు.  అర్షద్ బినామీ జయక్క (నళీని) సంఘంలో పెద్దమనిషిగా చెలామణి అవుతూ అతడు చెప్పిన పనులు చేయిస్తూ ఉంటుంది. మహంకాళి దొరికిన నేరస్థులను వదలకుండా ఎన్ కౌంటర్ చేస్తుంటాడు. అర్షద్ వ్యాపారాలన్నింటికీ అడ్డుకట్ట వేసే ప్రయత్నం చేస్తుంటాడు. హోం మినిస్టర్, సుదర్శన్ రెడ్డి ( జీవా) సహకారంతో అర్షద్ తో పోరాడు తుంటాడు. మహంకాళి, జయక్క ఇల్లు, ఫ్యాక్టరీలను సోదా చేసి ఆమెను అరెస్టు చేస్తాడు.  జయక్క అరెస్టు ఆపకపోతే హోం మినిస్టర్ సొంత ఊరిలోని బంధువులను చంపుతానని అర్షద్ బెదిరిస్తాడు. హోం మినిస్టరు వద్దని వారించినా అరెస్టు చేసి తీసుకెళుతూ ఉండగా, జయక్క అనూయాయులు దాడి చేస్తారు.  ఆ దాడిలో ఇద్దరు అమాయకులను ఎన్ కౌంటర్ చేశాడన్న నెపంతో మహంకాళిని సస్పెండ్ చేస్తారు. ముష్కరులతో కలిసి పనిచేస్తున్నాడనే అభియోగంతో జైలుకు పంపుతారు. మహంకాళి ప్రేయసి తనీషా (మధురిమ) హత్య చేసిన వారిని వేటాడి చంపుతాడు అర్షద్. అప్పటి నుండి మహంకాళి అర్షద్ తరపున పనిచేయడానికి పూనుకుంటాడు. పోయిన ఉద్యోగం వెంటనే అతడికితిరిగి వస్తుంది.  తన శత్రువులైన నాయక్ ముఠాను నిర్మూలించమని అర్షద్ చెపగా, మహంకాళి అలాగే చేస్తాడు. అలా అలా అతడి నమ్మకాన్ని పొంది చివరికి అతడి పైనే తన ధ్యేయాన్ని ఎలా సాదించుకున్నాడనేది క్లైమాక్స్.

## నటవర్గం
*డా.రాజశేఖర్
*మధురిమ
*జీవా
*ప్రదీప్ రావత్
*రఘు
*వినోద్ కుమార్
*భరత్
*నళిని
*అన్నపూర్ణ
## సాంకేతికవర్గం

* సంగీతం: చిన్నా
* నిర్మాతలు: ఏలూరు సురేందర్ రెడ్డి, ఎ.పరంధామరెడ్డి
* దర్శకత్వం; జీవితా రాజశేఖర్

## మూలాలు

## బయటి లంకెలు
* చిత్ర సమీక్ష

వర్గం:2013 తెలుగు సినిమాలు
వర్గం:జీవిత నటించిన సినిమాలు
వర్గం:రాజశేఖర్ నటించిన సినిమాలు
నారమాకులవడ్డిపల్లె

**నారమాకులపల్లె ** అన్నమయ్య జిల్లా కంభంవారిపల్లె మండలానికి చెందిన రెవెన్యూయేతర గ్రామం.

ఈ ఊరిలో శ్రీ వెంకటేశ్వర దేవాలయం ఉంది. ఈ ఊరిలో ఇంకా నల్ల గంగమ్మ, మూలస్తరమ్మ, నాగార్పమ్మ, యల్లమ్మ మొదలైన దేవాలయాలు ఉన్నాయి.ఈ పల్లె దగ్గర్లో ఒక రాతిబండ ఉంది. దానిపైన సమతలంగా ఉండి చుట్టుపక్కల ఏటవాలుగా ఉంటుంది. పురాతన కాలం నుండి దీని పై ఒక చోట (ఏటవాలుగా ఉండే చోట) పిల్లలు జారడం వలన అక్కడ నునుపుగా తయారయింది. ఇప్పటికీ పిల్లలు దీనిపైకి వెళ్ళి ఆ నునుపు ప్రదేశంపై జారడం అంటే బాగా ఆసక్తి చూపుతారు. ఈ బండ మీద పిల్లలు జారడం వలన ఈ బండకు "జారేడు బండ" అనే పేరు వచ్చింది.
## మూలాలు
కృతి కర్బంద

**కృతి కర్బంద ** ఒక భారతదేశ సినీ నటి. తెలుగుతో బాటు పలు దక్షిణాది భాషలలో నటించింది.   సుమంత్ సరసన బోణీ తెలుగు చిత్రంతో నట ప్రస్థానం ప్రారంభించింది. ఈ చిత్రం విజయవంతం కాకపోయినా ఆమెకు వెంటనే పవన్ కళ్యాణ్ సరసన నటించే అవకాశం వచ్చింది.
## వ్యక్తిగత జీవితం
కృతి కర్బంద నటుడు పుల్కిత్ సామ్రాట్ తో 2024లో నిశ్చితార్థం చేసుకొని, మార్చి 15న హర్యానాలోని మనేసర్‌లో సాంప్రదాయ హిందూ వివాహ వేడుకలో వివాహం చేసుకున్నారు.

## ఫిల్మోగ్రఫీ

### సినిమాలు

### టెలివిజన్

## బయటి లంకెలు

* ఛాయాచిత్రమాలిక

## మూలాలు


వర్గం:1988 జననాలు
వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:జీవిస్తున్న ప్రజలు
ఇందిరా హిందుజా

పద్మశ్రీ డాక్టర్ **ఇందిరా హిందూజా** ఎం.డి, పిహెచ్‍డి భారతదేశానికి చెందిన పేరొందిన స్త్రీ వ్యాధి నిపుణులు, ప్రసూతి వైద్యురాలు, సంతాన సాఫల్య నిపుణురాలు. ఈవిడ బొంబాయి లోని హిందుజా ఆసుపత్రి లో వైద్య సేవలు అందిస్తున్నారు. 1986, ఆగస్టు 6న బొంబాయి లోని కె. ఇ. ఎం. ఆసుపత్రిలో భారతదేశపు మొట్టమొదటి టెస్ట్ ట్యూబ్ బేబి ఈవిడ ఆధ్వర్యంలోనే జన్మించింది..గామిట్ ఇంట్రాఫెలోపియన్ ట్రాన్స్‍ఫర్ (GIFT) అనే ప్రక్రియలో సిద్దహస్తులు. ఈ విధానం ద్వారా మనదేశంలో 1988, జనవరి 4 న భారతదేశపు మొట్టమొదటి GIFT శిశువుని జన్మింపజేశారు. అదే విధంగా సంతాన భాగ్యం లేని లక్షదాది మహిళలకు అండ దానము ప్రక్రియ ద్వారా సంతానభాగ్యం కలిగించారు. ఇదే విధానంలో 1991, జనవరి 24 న మనదేశంలో మొదటి శిశువు జన్మించింది.
## విద్యాభ్యాసము
*హ్యూమన్ ఇన్ విట్రో ఫెర్టిలైజేషన్ అండ్ ఎంబ్రియో ట్రాన్స్ఫర్' అనే అంశంపై పరిశోధనా పత్రం సమర్పించి [[బొంబాయి]] విశ్వవిద్యాలయం నుండి పి.హెచ్.డి పట్టా అందుకున్నారు. [[m:en:KEM Hospital|కె. ఇ. ఎం. ఆసుపత్రి]], [[బొంబాయి]] లో పూర్తికాలపు ప్రసూతి , సంతానసాఫల్య నిపుణురాలుగా పనిచేస్తున్నారు. అలాగే ముంబాయి [[m:en:P.D. Hinduja National Hospital and Medical Research Centre|పి.డి. హిందూజా జాతీయ ఆసుపత్రి , పరిశోధనాశాల]] లో [[ప్రసూతిశాస్త్రం|ప్రసూతి]] , సంతానసాఫల్య విభాగంలో కూడా బాధ్యతలు నిర్వర్తిస్తున్నారు.*
## పురస్కారములు
*యువ భారతీయురాలు (Young Indian) పురస్కారము (1987)
*మహారాష్ట్ర రాష్ట్రానికి చెందిన అత్యుత్తమ లేడీ సిటిజన్ జేసీ అవార్డు (1987)
*భాతర్ నిర్మాణ్ పురస్కారము (1994)
*ముంబాయి మేయర్ ద్వారా అంతర్జాతీయ మహిళా దినోత్సవం పురస్కారము (1995; 2000) 
*ఫెడరేషన్ ఆఫ్ అబ్స్టెట్రిక్స్ అండ్ గైనకాలజికల్ సొసైటీ ఆఫ్ ఇండియా ద్వారా జీవితకాల సాఫల్య పురస్కారము (1999)
*మహారాష్ట్ర ప్రభుత్వం ద్వారా ధన్వంతరి పురస్కారము (2000)
*భారత ప్రభుత్వం నుండి పద్మశ్రీ పురస్కారము (2011)
## మూలాలు


వర్గం:వైద్యులు
వర్గం:మహిళా శాస్త్రవేత్తలు
వర్గం:భారతీయ శాస్త్రవేత్తలు
వర్గం:భారతీయ మహిళా శాస్త్రవేత్తలు
వర్గం:పద్మశ్రీ పురస్కారం పొందిన మహిళలు
వర్గం:వైద్యరంగంలో పద్మశ్రీ పురస్కార గ్రహీతలు
బారు అలివేలమ్మ

**బారు అలివేలమ్మ** (1897 - 1973) ప్రముఖ స్వాతంత్ర్య సమరయోధురాలు.
## కుటుంబ నేపథ్యం
అలివేణమ్మ 1897 సెప్టెంబరులో జన్మించారు. ఆమె స్వస్థలం కాకినాడ.
ఈమె 1897 సంవత్సరం పత్రి కృష్ణారావు, వెంకుబాయమ్మ దంపతులకు జన్మించింది. ఆమె తండ్రి పత్రి కృష్ణారావు, తల్లి వెంకూబాయమ్మ. అలివేణమ్మ భర్త బారు రాజారావు ప్రముఖ స్వాతంత్ర్య సమరయోధుడు. అఖిల భారత కాంగ్రెస్ కార్యాలయ కార్యదర్శిగా సమర్థవంతంగా పనిచేశారు. ఆమె కుమారుడు వెంకట గోవిందరావు కూడా స్వాతంత్ర్య సమరంలో పాల్గొన్న వ్యక్తి. వీరికి ఇద్దరు కుమారులు, ముగ్గురు కుమార్తెలు. ఈమె 1973 నవంబరు 13 తేదీన మరణించారు.

## స్వాతంత్ర్యోద్యమంలో
అలివేలమ్మ కమలా నెహ్రూతో కలిసి అలహాబాదులో విదేశీ వస్త్రబహిష్కరణోద్యమంలో చురుకుగా పాల్గొన్నారు. రాజమండ్రిలో స్త్రీలకు స్వాతంత్ర్యోద్యమం గురించి ప్రచారం చేశారు. అలివేలమ్మ బహు భాషా కోవిదురాలుగా గుర్తింపు పొంది, మహిళలు అక్షరాస్యులయ్యేందుకు ఎంతగానో కృషి చేశారు. విదేశీ వస్త్ర బహిష్కరణ ఉద్యమంలో చురుకుగా పాల్గొని, కఠిన కారాగారశిక్షను అనుభవించిన నాయకురాలు బారు అలివేలమ్మ.
## సంస్మరణ
ఈమె విగ్రహాన్ని రాజమండ్రిలోని పాల్‌చౌకులో ఉన్న సాతంత్ర్య సమరయోధుల పార్కులో ఆవిష్కరించారు. ఈ విగ్రహం కింద ఏర్పాటుచేసిన ఫలకంలో ఆమె జీవితవిశేషాలు, స్వాతంత్ర్య సమరంలోనూ, సంఘసంస్కరణలోనూ చేసిన కృషి వంటివి సవివరంగా చెక్కించారు. 2002 ఫిబ్రవరి 3న ఆమె వారసుల సౌజన్యంతో ఆంధ్రకేసరి యువజన సమితి ఆధ్వర్యంలో విగ్రహాన్ని ఏర్పాటు చేశారు. నాటి సబ్ కలెక్టర్ వి.శేషాద్రి ఆవిష్కరించారు.

## మూలాలు

వర్గం:1897 జననాలు
వర్గం:1973 మరణాలు
వర్గం:తెలుగువారిలో స్వాతంత్ర్య సమర యోధులు
వర్గం:తూర్పు గోదావరి జిల్లా మహిళా స్వాతంత్ర్య సమర యోధులు
చేబియ్యం సోదెమ్మ

****చేబియ్యం సోదెమ్మ** ** గారు ఆంధ్రరాష్టం గర్వపడే స్వాతంత్ర్య సమరయోధురాలు, సంఘసేవకురాలు.
## నేపథ్యము
1895 వ సంవత్సరంలో భీమవరంలో శ్రీ చివుకుల సూర్యనారాయణ గారికి జన్మించారు. భర్త సోమయ్యతో కలిసి పోలవరం గ్రామంలో సురాజ్య ఆశ్రమాన్ని స్థాపించారు. గిరిజనుల అక్షరాస్యత, ఖాదీ ప్రచారానికి దాదాపు దశాబ్దం పాటు దంపతులిద్దరూ కృషి చేశారు.1920 నుండి 1921 వరకు సహాయ నిరాకరణ ఉద్యమంలో పాల్గొన్నారు. అటు పిమ్మట 1930 వ సంవత్సరంలో ఉప్పు సత్యాగ్రహంలో పాల్గొన్నారు.1932 లో శాసన ధిక్కారమునకు పాల్పడి 1932 జనవరి 27 నుండి ఆరు నెలల పాటు వెల్లూరు, కన్ననూరు కారాగారాలలో కఠిన శిక్షను అనుభవించారు. రాజమండ్రిలో అస్పృశ్యతా నివారణోద్యమంలో పాల్గొన్నారు. తన చివరి జీవితం రాజమండ్రిలోనే గడిపారు.
## సంస్మరణ
రాజమండ్రి నగరంలోని కోటిపల్లి బస్టాండ్ వద్ద ఉన్న స్వాతంత్ర్య సమరయోధుల పార్కులో చేబియ్యం సోదెమ్మ కాంస్య విగ్రహాన్ని నెలకొల్పారు. ఈ విగ్రహం కింద ఏర్పాటుచేసిన ఫలకంలో ఆమె జీవితవిశేషాలు, స్వాతంత్ర్య సమరంలోనూ, సంఘసంస్కరణలోనూ చేసిన కృషి వంటివి సవివరంగా చెక్కించారు. 2002 ఫిబ్రవరి 2న జి.నరసింహం, గ్రంథి లలితల సౌజన్యంతో ఆంధ్రకేసరి యువజన సమితి ఆధ్వర్యంలో విగ్రహాన్ని ఏర్పాటు చేశారు. నాటి తూర్పు గోదావరి జిల్లా కలెక్టర్ సతీష్ చంద్ర ఆవిష్కరించారు.

## బయటి లంకెలు
*మరింత సమాచారం

వర్గం:1895 జననాలు
వర్గం:స్వాతంత్ర్య సమర యోధులు
జెట్టి తాయమ్మ

thumb|జెట్టి తాయమ్మ
**జెట్టి తాయమ్మ** (1868 - 1957) ప్రఖ్యాత నృత్య కళాకారిణి.

ఈమె తండ్రి దానప్ప మైసూరు సంస్థానంలో ఆస్థాన మల్లయోధుడు. ఈమె ప్రసిద్ధ నాట్యవేత్త సుబ్బరాయప్ప వద్ద నాట్యాన్ని, చంద్రశేఖర శాస్త్రి అనే పండితుని వద్ద తెలువు పదాలను, కరి బసవప్ప వద్ద జావళీలను నేర్చుకున్నారు.

ఈమె శ్రీకృష్ణ కర్ణామృతం, గీత గోవిందం, కాళిదాస నాటకాల నుండి శ్లోకాలను పాడుతూ వాటికి అనుసరణంగా రసవంతంగా అభినయించేవారు. నాట్యంలో "చూర్ణిక" అనే అంశాన్ని ఈమె మొదటిసారిగా ప్రవేశపెట్టారు. ఈమె తన 15వ ఏట మైసూరు సంస్థానంలో ఆస్థాన నర్తకిగా నియమించబడినది.

మైసూరులోని మహారాజా కళాశాలలో 1945లో పండితులు ఆమెను ఘనంగా సన్మానించారు. ఆ సందర్భంలో సర్వేపల్లి రాధాకృష్ణన్ ఈమెకు "నాట్య సరస్వతి" బిరుదు నిచ్చి గౌరవించారు.

ఈమె 1957 లో పరమపదించారు.

## మూలాలు

వర్గం:1868 జననాలు
వర్గం:1957 మరణాలు
వర్గం:నృత్యకళాకారులు
వర్గం:మైసూరు రాజ్యం
కాశీభట్ల వేంకట రమణమ్మ

right|thumb|200px|కాశీభట్ల వేంకటరమణమ్మ
**కాశీభట్ల వేంకట రమణమ్మ** తూర్పుగోదావరి జిల్లాకు చెందిన స్వాతంత్ర్య సమరయోధురాలు, సంఘసేవకురాలు.

## జీవిత విశేషాలు
ఆమె 1912 ఏప్రిల్ 15న చీమలకొండ సూర్యనారాయణ శాస్త్రి, అన్నపూర్ణమ్మ దంపతులకు బోడపాడులో జన్మించింది.

ఈమె భర్త డాక్టర్ కె.ఎల్. నరసింహారావు స్వాతంత్ర్యసమరయోధులుగా, వైద్యునిగా, మునిసిపల్ కౌన్సిలర్ గా, రాజ్యసభ సభ్యునిగా ఎనలేని సేవ చేసాడు. రమణమ్మ శాసన ధిక్కారం చేసి రామచంద్రపురం జైలులో శిక్షను అనుభవించింది.

ఈమె చెన్నైలోని టి.నగర్ లో అగ్రకులాల ప్రజలమధ్య తమ స్వగృహంలో గాంధీ హరిజన విద్యార్థుల వసతిగృహాన్ని దక్షతతో నిర్వహించింది. వివిధ మహిళాభ్యుదయ కార్యక్రమాలలో చురుకుగా పాల్గొన్నది. కుమార్తెలు విఠాల మాణీక్యాంబ, సుసర్ల భానుమతి, మైలవరపు భారతి, తీగవరపు విజయలక్ష్మి, కుమారులు రామలింగశాస్త్ర, సూర్యనారాయణశాస్త్రి.

## మూలాలు

వర్గం:1912 జననాలు
వర్గం:పశ్చిమ గోదావరి జిల్లా మహిళా స్వాతంత్ర్య సమర యోధులు
ఆవుల జయప్రదాదేవి

**ఆవుల జయప్రదాదేవి** (జూలై 18, 1920 - 2004) మహిళా ప్రగతికి విశేషంగా కృషిచేసిన వ్యక్తి. ఈమె ఆవుల సాంబశివరావు గారి భార్య. వీరి కుమార్తె ఆవుల మంజులత.

ఈమె కృష్ణా జిల్లా గుడివాడ తాలూకా, బొమ్ములూరు గ్రామంలో 1920 జూలై 18 తేదీన జన్మించింది. ఈమె గుంటూరు ఉన్నత పాఠశాలలో చదివి, తర్వాత ప్రవీణ పరీక్షలో ప్రథమ శ్రేణిలో ఉత్తీర్ణులైనారు.

వీరు గుంటూరులో అంధుల, వికలాంగుల పాఠశాల, శిక్షణా సంస్థను స్థాపించారు. అనేక మంది బాలబాలికలు ఇందులో విద్యనభ్యసించి ప్రయోజనకరమైన జీవితాలను గడుపుతున్నారు. సుధా మెమోరియల్ శిశు విహార్ ను స్థాపించి నిర్వహించారు. ఇప్పుడు అదే సంస్థ లైన్సు క్లబ్ వారి సహకారంతో విలువైన సేవలనందిస్తుంది.

భర్తతో హైదరాబాదు వచ్చిన పిమ్మట బర్కత్పురా లోని ఆంధ్ర యువతీ మండలికి సహాయ కార్యదర్శిగా పనిచేస్తూ అందులో మహిళలకు వసతిగృహాన్ని నిర్మించడానికి కృషిచేసి నిర్వహణ బాధ్యతను కూడా వహించారు. **ఆంధ్ర మహిళాసభ** కు చెందిన వికలాంగుల విభాగానికి 1983 నుండి 1994 వరకు అధ్యక్షురాలిగా ఉన్నారు. అన్నపూర్ణ మానవ సంక్షేమ సమితిని స్థాపించి హైదరాబాదు, విశాఖపట్టణంలో నిర్వహిస్తున్నారు. వృద్ధులకు డే కేర్ సెంటరును నిర్వహిస్తున్నారు.

ఈమె 1957 నుండి 1964 వరకు ఆంధ్ర ప్రదేశ్ సాంఘిక సంక్షేమ సలహా మండలిలో సభ్యురాలిగా ఉన్నారు. వీరు నిర్వహించిన "సుభాషిణి" అను మాసపత్రికకు సంపాదకురాలిగా ఉన్నారు.

ఆవుల సాంబశివరావుగారు "నేషనల్ అసోసియేషన్ ఫర్ ది బ్లయిండ్"కు ప్రధాన కార్యదర్శిగా ఉన్నప్పుడు ఈమె కార్యనిర్వహణ సభ్యులుగా అంధుల సంక్షేమం, విద్య, ఉపాధి కల్పనకు కృషిచేశారు.

వర్గం:1920 జననాలు
వర్గం:2004 మరణాలు
వర్గం:సంపాదకులు
వర్గం:కృష్ణా జిల్లా మహిళా సామాజిక కార్యకర్తలు
వర్గం:ఆదర్శ వనితలు
వర్గం:కృష్ణా జిల్లా మహిళా పాత్రికేయులు
పూలరంగడు (2012 సినిమా)

**పూల రంగడు** 2012 లో వచ్చిన యాక్షన్ కామెడీ చిత్రం. వీరభద్రం రచన, దర్శకత్వం వహించిన ఈ సినిమాలో సునీల్, ఇషా చావ్లా ప్రధాన పాత్రల్లో నటించారు. అచ్చిరెడ్డి ఈ చిత్రాన్ని మాక్స్ ఇండియా బ్యానర్‌లో నిర్మించాడు. అనూప్ రూబెన్స్ సంగీతం అందించాడు.

## కథ
రంగా ( సునీల్ ) తన కుటుంబ సభ్యులతో సంతోషంగా, సాదాసీదాగా జీవితాన్ని గడుపుతూంటాడు. ఒక రోజు ఇద్దరు వ్యక్తులు రంగాతో కలిసి 30 ఎకరాల భూమిని కొనడానికి ముందుకొస్తారు. రిస్క్ గురించి తెలియని రంగా, ఈ ఆఫర్‌కు అంగీకరిస్తాడు. అతను తన చెల్లెలు పెళ్ళి కోసం ఉంచిన తన ఇంటిని ఈ భూమిని కొనడానికి అమ్మేస్తాడు. అతను కొన్న భూమికి ఇరువైపులా కొండా రెడ్డి (దేవ్ గిల్), లాలా గౌడ్ ( ప్రదీప్ రావత్ ) లకు చెందిన 300 ఎకరాల భూమి ఉంది. ఆ గ్రామంలోని స్థానిక నేరస్థులైన ఈ ఇద్దరూ ఈ భూమిని కొనడానికి ప్రయత్నించిన వారిని చంపేస్తారు. రంగా కొత్తగా కొన్న భూమిని చూద్దామని ఆ గ్రామానికి చేరుకుంటాడు. వ్యాజ్యం కింద ఉన్న భూమిని కొనుగోలు చేయడం ద్వారా తాను మోసపోయానని అతనికి ఇంకా తెలియదు. గ్రామానికి వచ్చిన వెంటనే, అతను తన పాత స్నేహితుడు వాసు ( అలీ ) ను కలుస్తాడు. వాసు రంగాను ఆ స్థలాన్ని విడిచిపెట్టి దాన్ని మరచిపొమ్మని హెచ్చరిస్తాడు. ఆ స్థలం వెంత పొంచి ఉన్న ప్రమాదాన్ని వెల్లడిస్తాడు. అప్పుడు రంగా తన భూమిని అమ్మేసి తన సోదరి వివాహం కోసం డబ్బు తీసుకోవాలని నిర్ణయించుకుంటాడు. లాలా గౌడ్ కుమార్తె అనిత రంగాతో ప్రేమలో పడింది. అయితే, అనిత తనను ప్రేమిస్తోందని రంగాకు తెలియదు.

ఇక్కడ ఒక ఫ్లాష్‌బ్యాక్‌లో కొండా రెడ్డి తండ్రి వద్ద పనివాడిగా ఉన్న లాలా గౌడ్‌తో కొండా రెడ్డి సోదరి లేచిపోతుంది. ఇప్పుడు కోపంగా ఉన్న కొండా రెడ్డి గౌడ్ కుమార్తెను పెళ్ళి చేసుకుని ఆమెను హింసించి, లాలా గౌడ్ పై ప్రతీకారం తీర్చుకోవాలని కోరుకుంటాడు. కథ కొనసాగి, చివరికి రంగా కొండా రెడ్డితో పోరాడి అతని ప్రేమను గెలుచుకుంటాడు..

## తారాగణం

* రంగాగా సునీల్
* అనితగా ఇషా చావ్లా
* రంగా తండ్రిగా కోట శ్రీనివాసరావు
* కొండా రెడ్డి (అనిత అంకుల్) గా దేవ్ గిల్
* అనితా తండ్రి లాలా గౌడ్ పాత్రలో ప్రదీప్ రావత్
* రంగా స్నేహితుడు బోసుగా సత్యం రాజేష్
* రంగా స్నేహితుడైన వాసుగా అలీ
* ప్రధ్వీరాజ్ ఈదారా గవరాజు "ఈగా"
* ఈదారా గవరాజు యొక్క అనుచరుడిగా దువ్వాసి మోహన్
* రంగా తల్లిగా సుధ
* ప్రగతి (కొండా రెడ్డి సోదరి), (అనిత తల్లి)
* తలపతిగా రఘు బాబు (లాలా గౌడ్ అసిస్టెంట్)
* సుమిత్ర

## పాటలు

## విడుదల
ఈ చిత్రం 2012 ఫిబ్రవరి 18 న విడుదలై ఏప్రిల్ 7 న 50 రోజులు పూర్తి చేసుకుని రూ 50 కోట్లు వసూలు చేసింది. ఈ విషయమై సినిమా నిర్మాతలు పత్రికా నోట్ విడుదల చేశారు. ఈ చిత్రం 2012 మే 27 న 100 రోజులు పూర్తి చేసుకుంది 

## మూలాలు


వర్గం:కోట శ్రీనివాసరావు నటించిన సినిమాలు
వర్గం:సుధ నటించిన సినిమాలు